Urban BUG :: Magazin :: Urban Beatz :: Kosheen i Unkle na petom izdanju R:EVOL:UTION festivala u Temišvaru!\nPeto izdanje R:EVOL:UTION festivala u Rumuniji ima novu lokaciju i datume, ali još blistaviju energiju i koncept za svoj jubilej! I ove godine na 10 festivalskih bina i zona predstaviće se brojni umetnici i izvođači kao što su slavni bristolski sastav Kosheen, britanske trip hop zvezde Unkle, južnokorejski elektronski trio Idiotape, gypsy punk senzacije, sastavi Maika i Kal, srpska supergrupa Minilinija i mnogi drugi.\nOvaj član EXIT festivalske porodice biće održan od 8. do 10. avgusta u šarmantnom Temišvaru, na svega 150 km od Novog Sada i Beograda!\nR:EVOL:UTION 2019 nova lokacija:\nI dalje se prepričava čuveni nastup benda Kosheen na EXIT festivalu, a i sama frontmenka Šijen Evans često spominje ovaj nastup kao jedan od najdražih, ističući da je energija više desetina hiljada ljudi iz publike koja je pevala u glas sve pesme bila neopisiva. Ovaj bristolski bend nastupiće 8. avgusta na Revolution festivalu, a prepoznatljivi vokal frontmenke stiže uz puni sastav live benda i predstaviće se prvi put temišvarskoj publici sa čuvenim i vanvremenskim hitovima poput "Catch", "Hide U", "Suicide", "Empty Skies" i mnogim drugim. Nakon vrtoglavog uspeha prvog albuma "Resist" i brojnih prestižnih muzičkih nagrada, Kosheen nastavili su da oduševljavaju fanove albumima "Kokopelli", "Damage", "Independence" i "Solitude" koje sadrže numere koje obiluju naletima drum and bass energije.\nKosheen – Hide U:\nPrve, najpovoljnije ulaznice za R:EVOL:UTION festival u prodaji su po ceni od 1950 dinara za sva tri dana, dok cena jednodnevne ulaznice iznosi 1450 dinara, a mogu se nabaviti na Gigs Tix blagajnama kao i putem sajta www.gigstix.com.


Savremena je postala DELF škola – zvanično akreditovani centar za ispite iz francuskog jezika - Najmodernija privatna osnovna škola u regionu\nSavremena je postala DELF škola – zvanično akreditovani centar za ispite iz francuskog jezika\nPetar Protic / / Blog, I-IV, Kombinovani, Nacionalni, V-VIII / 04.05.2021\nPrvo polaganje donelo je DELF sertifikat sjajnim kandidatima koji su pokazali visok nivo poznavanja francuskog\nSavremena osnovna škola dobila je zvaničnu akreditaciju za DELF ispite i izdavanje međunarodno priznatog DELF sertifikata.\nAkreditacija je stečena već u 2020. godini, ali je zbog situacije sa koronavirusom tek ovog meseca organizovano prvo polaganje ispita u školi, a tom prilikom je učestvovalo 12 kandidata.\nMinistarstvo prosvete, nauke i tehnološkog razvoja Srbije i Ambasada Francuske u Srbiji ustanovili su program kojim se školskim ustanovama omogućava da organizuju polaganje za DELF sertifikat, tj. polaganje ispita na kojem se testira nivo znanja francuskog jezika. Sertifikat je međunarodno priznat i osmislilo ga je francusko ministarstvo obrazovanja.\n„Školski DELF” je jedna vrsta ozvaničenja poznavanja francuskog i odnosi se na nivoe A1, A2, B1 i B2. Polaganje za ovaj sertifikat svakog proleća organizuje Francuski institut u Srbiji u saradnji sa školskim ustanovama akreditovanim od strane Ministarstva prosvete, nauke i tehnološkog razvoja Republike Srbije i Ambasade Francuske.\nOve godine je po prvi put polaganje DELF ispita realizovano u Savremenoj osnovnoj školi, budući da je Savremena postala akreditovani školski centar za polaganje DELF ispita od strane Francuskog instituta u Srbiji.\n„ŠKOLSKI DELF’’ PRUŽA SVETSKI PRIZNATE DIPLOME I UPIS U FRANKOFONE ŠKOLE\nSavremena će, kao DELF akreditovani centar, sada biti u prilici da učenicima omogući da dobiju svetski priznatu diplomu o stečenom nivou znanja francuskog jezika, koja će biti validna tokom čitavog života.\nNa taj način, njihov nivo francuskog jezika biće ozvaničen diplomom, pa će tako sa većim šansama za uspeh moći da planiraju dalje školovanje. Recimo, moći će da prate bilingvalnu nastavu ili da se upišu u neku od filoloških gimnazija. Moći će da studiraju u Francuskoj ili da odlaze na studijske boravke i razmene. U bliskoj budućnosti, oni će biti u prilici da konkurišu za poslove na čitavom frankofonom tržištu rada.\nMREŽA DELF ŠKOLSKIH USTANOVA PREVAZILAZI NACIONALNE RAZMERE I PROMOVIŠE RAZNOVRSNOST JEZIKA\nSavremena osnovna škola je pomoću DELF akreditacije omogućila učenicima da se, na sasvim konkretan način, pripreme za budućnost – uz prestižne diplome. Postala je deo mreže izuzetnih školskih ustanova na nacionalnom i međunarodnom nivou koje zajednički promovišu raznovrsnost jezika i u prvom redu – frankofoniju.\nZvanično priznata znanja će učenicima biti veoma značajna. Ali postoji i velika beneficija za učitelje i nastavnike, jer im DELF mreža pomaže da nastavu francuskog jezika podignu na još viši nivo, uz mnogo kreativnog rada. Takav praktični pristup u nastavi je u potpunosti u skladu sa evropskim standardima, odnosno sa Zajedničkim evropskim okvirom za određivanje nivoa znanja jezika.\nČestitamo svim sjajnim osnovcima koji su postali nosioci DELF sertifikata! Sigurni smo da će Savremena, kao obrazovni lider u regionu, a sada i kao akreditovani centar i organizator DELF ispita, u predstojećem periodu ugostiti još mnogo talentovanih mališana koji diplomama dokazuju svoje znanje. Želja za savladavanjem stranih jezika zapravo je želja za uspehom.


Albanski haos može da ugrozi briselski dijalog - Sputnjik Srbija\n12:32 16 Maj 2021\n17:19 09.09.2018 Preuzmite kraći link\nPredsednik Srbije je u obraćanju u Kosovskoj Mitrovici naglasio da Srbija još nema nikakav nacrt rešenja kosovske krize, da nije ni blizu njega, ali da imamo obavezu da razgovaramo, te da će neko u narednih deset ili dvadeset godina morati da postigne dogovor sa Albancima, jer je to uslov opstanka Srba na Kosovu i Metohiji.\nSurlić ocenjuje da je sada nestala svaka sumnja da Srbija ima predlog rešenja na stolu. Ključno je to što smo imali osećaj da ipak ulazimo u neku finalnu fazu pregovora Srba i Albanaca, međutim, predsednik je naglasio da nema nikakvog konkretnog predloga i da će on, kada se do njega dođe, prvo biti saopšten građanima srpske nacionalnosti koji žive na Kosovu, podvlači naš sagovornik.\n„Verujem da će taj rok za dogovor ipak biti kraći od deset ili dvadeset godina. Nedostatak sporazuma utiče na ljude na terenu, utiče na njihove živote, život u neizvesnosti je nešto što opterećuje Srbiju, a posebno ljude koji žive na Kosovu i koji su rešeni da ostanu na svojim ognjištima“, ocenjuje Surlić.\nOn ocenjuje i da bi incidenti koje su izazvali Albanci mogli da se odraze i na sam tok briselskih pregovora. Haos je, po njegovom mišljenju, ipak pre svega poslužio za domaću upotrebu, da bi albanske političke elite pokazale zube i prikazale da predsednik Srbije ne može tek tako da se šeta po Kosovu, kaže Surlić.\nGrađani na skupu na centralnom trgu, kod spomenika caru Lazaru u Kosovskoj Mitrovici.\n„Sa druge strane, to je jedan veliki minus zato što je za tu posetu garantovala celokupna međunarodna zajednica. Kao što vidite i po porukama iz Brisela, u ovom trenutku to je za Prištinu jako negativno, jer nisu ispoštovali dogovor, nisu omogućili da poseta prođe u najboljem redu. A kada su u pitanju pregovori, Priština iskazuje nespremnost za normalizacijom odnosa, jer kako drugačije tumačiti da su Srbi u enklavama sprečeni da vide svog lidera, da predsednik može da poseti svoje sunarodnike i pruži im, pre svega, moralnu podršku u nastojanju da ostanu da žive na Kosovu“, ocenjuje Surlić.\nOn dodaje da je Vučićeva poseta Kosovu i Metohiji zapravo donela ključne poruke mira i saradnje. One su u suštini najvažnije, treba ih podržati i u društvenom i u nacionalnom smislu, jer nema alternative kompromisu i saradnji između Srba i Albanaca.\n„Potreban nam je istorijski dogovor. Nažalost, dešavaju se ove ekscesne situacije, ali to ne treba da umanji napore, već naprotiv, da ojača upravo glasove i na srpskoj i na albanskoj strani koji su spremni za neku vrstu pomirenja i dogovora. U ovom trenutku to deluje vrlo daleko, vrlo nerealno, ali kada takve poruke pomirenja i želja za saradnjom dolaze sa najviših adresa, mislim da to dopire i do albanske javnosti i da će imati rezultata“, ocenjuje Surlić na kraju razgovora za Sputnjik.\nBriselski dijalog, govor, poruke, haos, mir, rešenje, finale, dogovor, pregovori, Stefan Surlić, Aleksandar Vučić, Banje, Kosovska Mitrovica, Kosovo i Metohija


U Arilju eko izložba na temu "Arilje reciklira" - Sjajne Vesti\nAutor Milivoje Rosandić 27.10.2015 Nema komentara\nGradski park u Arilju je ovih dana izložbeni prostor na kome su predstavljene fotografije radova učenika osnovnih škola iz Arilja. Ova izložba je urađena na temu „Arilje reciklira“ i trajaće od 23. oktobra pa do početka novembra.\nDa se podsetimo, u opštini Arilje, organizovana je akcija „Sakupi, baci, recikliraj“ koja je započeta u julu i trajala je do 15. oktobra ove godine. Akciju je sprovela opština Arilje u saradnji sa Ministarstvom poljoprivrede i zaštite životne sredine, a uz podršku Švedske razvojne agencije za međunarodnu saradnju (SIDA) i međunarodne organizacije IMG.\nU okviru takmičenja, pravo učešća imale su sve osnovne škole, kao i njihova izdvojena odeljenja u Arilju. Zadatak učenika od I do IV razreda, bio je da formiraju Eko timove od po pet đaka i da pokažu svoju kreativnost praveći interesantne predmete od različitog korišćenog materijala, kao što su papir, kutije, plastične flaše, limenke, kese i sl.\nSve škole i isturena odeljenja na teritoriji opštine Arilje su se odazvale pozivu, i uzela su aktivno učešće u ovoj akciji. Grad Arilje je dobio novi izgled, a đaci su u ovoj akciji kroz igru i kreativno stvaralaštvo naučili nešto o materijalima koji se mogu reciklirati i ponovo iskoristiti. Sav prikupljeni otpad učenici su selektirali, a od nekih otpadnih materijala pravili su i radove koji su predstavljeni na ovoj izložbi zajedno sa fotografijama.\nSvaka škola koja je učestvovala u takmičenju dobila je zahvalnice, lopte i kante za odlaganje reciklažnog materijala.\nPosebnu nagradu je dobilo odeljenje sa decom sa posebnim potrebama za iskazanu kreativnost, dok su tri prvoplasirane škole dobile vredne nagrade.\nPrvo mesto: Učenici OŠ „Jezdimir Tripković“, izdvojeno odeljenje iz Mirosaljaca nagrađeni su lap topom,\nDrugo mesto: Učenici OŠ „Ratko Jovanović“ Kruščica, izdvojeno odeljenje iz Visoke, dobili su nagradu, projektor\nTreće mesto: Učenici OŠ „Ratko Jovanović“ Kruščica, pripala im je nagrada, digitalni foto aparat.\n„Danas još jednom potvrđujemo, iako je uvođenje primarne separacije otpada i reciklaže dogotrajan proces na kojem treba kontinuirano raditi, da je to ujedno i veoma kreativan proces koji zaokuplja pažnju i najmlađih članova naše populacije. Naš cilj je da svi građani opštine Arilje usvoje navike u oblasti upravljanja otpadom koje treba da doprinesu zdravijoj životnoj sredini. U Švedskoj se na tom procesu radi 40 godina, a ja sam posebno zadovoljan što vidim da su građani Arilja, opštine koja je izabrana da bude pilot projekat na nivou Srbije, već određene navike usvojili. O tome svedoči podatak da je 98% otpada iz individualnog domaćinstva dobro selektovano, ali i ovakav odaziv škola, kojima sam posebno zahvalan što su uzele učešće u ovom konkursu i na taj način dale svoj doprinos edukaciji i usvajanju zdravih ekoloških navika dece od najranijeg detinjstva“ – istakao je Milan Stevanović, ispred Ministarstva poljoprivrede i zaštite životne sredine.\nNadamo se da je ova akcija podigla svest kod građana i da će voditi više računa gde će se odlagati otpad a samim tim i grad će biti čistiji i lepši.\ntop vesti, sjajne vesti, izlozbe, arilje, sakupi baci recikliraj, arilje reciklira, reciklaza, opstina arilje\nU Arilju eko izložba na temu „Arilje reciklira“ postavio Milivoje Rosandić 27.10.2015


28.02.2018 u 12:00\nIntenzivirati razvoj infrastrukture\nOčekujem još više investicija u saobraćaj, vodovodnu i kanalizacionu mrežu, kulturu i sportske objekteMinistar energetike Aleksandar Antić, koji je treći put kandidat Socijalističke partije Srbije za gradonačelnika Beograda, očekuje da će SPS biti deo vladajuće koalicije posle gradskih izbora 4. marta. Kaže da nova gradska vlast mora još intenzivnije da gradi infrastrukturu i da poboljša javni gradski prevoz. Koji će biti vaš prvi potez ukoliko budete bili izabrani za gradonačelnika Beograda? Ne može se govoriti o jednom, već o više prvih poteza, koje dobro organizovan tim sa dobro pripremljenim planom, kakav je naš, može da sprovede. Beograd je na dobrom koloseku, u proteklom periodu urađeno je mnogo dobrih poslova, koji menjaju nabolje ambijent u kojem živimo. Ključno je da sa tim\n13.01.2018 u 14:07\nPredsednik Socijalističke partije Srbije Ivica Dačić ocenio je da su predstojeći izbori za odbornike Skupštine Grada Beograda veoma značajni za stabilnost Srbije koje, kako je ocenio, neće biti ako na tim izborima ne pobede liste SPS-a i Srpske napredne stranke. Na sednici Gradskog odbora SPS u beogradskom Centru „Sava”, Dačić je ocenio da bez razvoja Beograda nema razvoja Srbije, i da je bitno da „postoji korelacija” republičke i gradske vlasti. „Ovo nisu obični izbori. Sa Aleksandrom Vučićem smo se saglasili da je za aktiviranje naših ljudi bolje da svako ide na svojoj listi. Mi s Vučićem imamo dobru saradnju, i siguran sam da ćemo posle izbora mi i lista SNS imati više od 50 odsto odbornika”, kazao je Dačić. O kandidatu liste SPS-JS za gradonačelnika Beograda -\n11.01.2018 u 12:59\nDogovor Vučića i Dačića: odvojeno na beogradske izbore\nPredsednik Socijalističke partije Srbije Ivica Dačić izjavio je danas da se sa predsednikom Srbije i SNS Aleksandrom Vučićem dogovorio da njihove stranke na gradskim izborima nastupe odvojeno, a da koaliciju naprave nakon izbora. On je rekao da će na predstojećim izborima nastupiti u koaliciji sa Jedinstvenom Srbijom, dugogodišnjim koalicionim partnerom, a da će njihov kandidat za gradonačelnika biti Aleksandar Antić. Lider SPS je naveo i da je uveren da će SNS i SPS zajedno imati većinu odbornika u Skupštini grada Beograda. Dodao je da će u kampanji nastupati „čvrsto i odlučno”, a da će tako postupati i u vršenju vlasti. Komentarišući odluku Srpske napredne stranke da se ne ide na vanredne parlamentarne izbore zajedno sa beogradskim, Dačić je rekao da ta odluka doprinosi uvođenju\nManje stresa za građane\nIako nije odlikaš, Branko Ružić, ministar državne uprave i lokalne samouprave, prema novogodišnjem istraživanju „Politike” i agencije „Faktor plus” proglašen je za jednog od najboljih ministara (ocena 2,8) u Vladi Srbije. Tu poziciju deli sa šefom svoje stranke SPS Ivicom Dačićem, potpredsednikom vlade, i Nebojšom Stefanovićem, ministrom policije. Oni se nalaze se na drugom mestu, odmah iza premijerke Ane Brnabić (ocena 3,1). – Ovo je potvrda da su naši napori i rad vidljivi, što je teško, s obzirom na činjenicu da se Ministarstvo državne uprave i lokalne samouprave bavi sređivanjem sistema kako bi svi ostali mogli da pruže maksimum. Ako uprava ne štima, državni organi i privreda neće moći održivo da se razvijaju, niti će građani biti zadovoljni – kaže Ružić za „Politiku”.


Očekuje se prema najavama srpskog ministra zdravlja da će korona virus stići i u Srbiju, Foto: (AP/Ahn Young-joon)\nDvoje državljana Srbije, članova posade na kruzeru "Diamond Princes" koji su zaraženi koronavirusom, verovatno će ostati u Japanu na lečenju, izjavio je ministar zdravlja Zlatibor Lončar.\n"Mislim da neće ići na to da rizikuju da te pacijente šalju dalje, da budu u kontaktu sa više ljudi, nego da će preuzeti da ih oni leče. O tome će oni morati da odluče. Kakvu god odluku budu doneli, mi smo spremni da je poštujemo", rekao je Lončar na pitanje novinara gde će biti smešteno dvoje državljana Srbije zaraženih koronavirusom i kada će biti iskrcani sa broda.\nKako je rekao, u Srbiji nema mesta panici zbog koronavirusa, i poručio da je realno da se virus pojavi i u Srbiji, ali da je zdravstveni sistem spreman i da su sprovedene sve preporuke Svetske zdravstvene organizacije (SZO).\nLončar je novinarima rekao da u Srbiji nije zabeležen nijedan slučaj koronavirusa i najavio da će na sajtu Ministarstva zdravlja biti poseban deo koji će se baviti koronavirusom.\nPozvao je građane da prate zvanične informacije nadležnih u zdravstvu u Srbiji, kao i informacije na sajtu SZO i preporuke stručnjaka.\nPoručio je da više ljudi umre od sezonskog gripa nego od korona virusa i pozvao građane da primene uobičajene mere poput higijene ruku, izbegavanja velikih skupova, kontakta sa prehlađenim osobama, boravak u prirodi i zdravu ishrane.\nHrvatski predsednik Andrej Plenković rekao je da je u Hrvatskoj potvrđen prvi slučaj koronavirusa, kao i da se radi o mlađem čoveku koji ima blaže znakove bolesti.\nU Austriji su potvrđeni prvi slučajevi infekcije koronavirusom, kako je saopšteno na konferenciji za štampu u Insbruku, najverovatnije kod dve osobe. Prvi testovi su bili pozitivni, a dalja testiranja treba da potvrde sumnju.\nOni su smešteni na izolovanom odeljenju klinike u Insbruku.\nU međuvremenu, i drugo testiranje dvojice mladića u Insbruku potvrdilo je infekciju koronavirusom, čime je potvrđeno i da je ovaj virus dospeo na tlo Austrije, preneo je medijima predsedsnik pokrajine Tirol Ginter Plater.


Baština bez zaštite: Nova Fejsbuk stranica okrenuta zaštiti arhitektonskog nasleđa\nKoje su to zgrade i mesta u našoj zemlji koje treba sačuvati od zaborava.\nKoliko cenimo istoriju toliko će nam biti svetla budućnost. Cilj Fejsbuk stranice Baština bez zaštite je da prikupi i dokumentuje sve informacije vezane za ne samo za kulturnu i arhitektonsku baštinu, već i za transportna sredstva (brodovi, lokomotive) kao i šume i parkove – koji imaju jedno zajedničko – nebrigu nadležnih za njihovu zaštitu i čuvanje.\nNa ovoj stranici već je dokumentovano na stotine primera važnih objekata iz Srbije koji se nalaze u derutnom stanju. Neki od najistaknutijih primera sa ove stranice su Umetnički paviljon Cvijeta Zuzorić, Zgrada BIGZ-a, železnička stanica u Somboru, Carinarnica u Zemunu ali i brojni druge fabrike, letnjikovci i dvorci u našoj zemlji kojima se ne smeši svetla budućnost.\nRibarska centrala u Apatinu\nIndustrija vunenih tkanina Vlada Teokarević, Paraćin\nCilj Fejsbuk stranice Baština bez zaštite je da prikupi i dokumentuje sve informacije vezane za za kulturnu i arhitektonsku baštinu.\nVila Teokarevića, „srpskog kralja štofova“, Vučje – Leskovac\nNa ovoj stranici već je dokumentovano na stotine primera važnih objekata iz Srbije koji se nalaze u derutnom stanju.\nZgrada BIGZ-a, Beograd\nDvorac Bisinger, Vlajkovac\nŽeleznička stanica i stari vodotoranj, Sombor\nUkoliko imate informacije i svoje sredine o slučajevima baštine koja nije pod adekvatnom zaštitom – pošaljite im fotografije i propratni tekst.\n#arhitektonsko nasledje #bastina bez nasledja #bigz #cvijeta zuzoric\nZašto jednostavno ne uzmete potrebne podatke iz centralnog registra nepokretnih kulturnih dobara?


Odluka da se ne otvori novo poglavlje jasno povezana sa stanjem vladavine prava u Srbiji - European Western Balkans\nOdluka da se ne otvori novo poglavlje jasno povezana sa stanjem vladavine prava u Srbiji\nAutor Aleksandar Ivković 01. 07. 2020. 01. 07. 2020.\nOtvaranje poglavlja 4 sa Srbijom, decembar 2019; Foto: Ministarstvo za evropske integracije\nSrbija nije otvorila nijedno poglavlje u pregovorima sa EU za šest meseci tokom kojih su otvoreni pregovori sa Severnom Makedonijom i Albanijom, usvojena nova metodologija proširenja i Crnoj Gori otvoreno poslednje pregovaračko poglavlje. Dok se prošle godine, kada je Srbija po prvi put otvorila samo jedno poglavlje, moglo spekulisati da je u pitanju nedostatak političke volje država članica EU, sada izgleda mnogo jasnije na kojoj je strani odgovornost.\nNašem portalu je potvrđeno da je Savet Evropske unije, koji čine ministri država članica i koji donosi konačne odluke o fazama procesa pristupanja, razmatrao nekoliko pregovaračkih poglavlja koje je Srbija spremna da otvori, ali da na kraju nije doneta nijedna pozitivna odluka. Mediji prenose da je najmanje šest država članica bilo protiv otvaranja novih poglavlja sa Srbijom, uključujući Nemačku, Švedsku, Holandiju i Bugarsku.\nNa naš upit da li je uzrok odluke o izostanku zelenog svetla za novo poglavlje stanje u oblasti vladavine prava, na koje iz Evropske unije već neko vreme stižu zamerke, iz Saveta EU odgovaraju da napredak u poglavljima vezanim za vladavinu prava i osnovna prava, kao i normalizaciji odnosa Srbije i Kosova, ostaju od ključnog značaja i nastavljaju da utiču na tempo pregovora o pristupanju.\nI u Evropskoj komisiji, koja u ime EU vodi pregovore sa državama kandidatima, kažu za EWB da je “tempo pregovora određen tempom reformi i pripremama za članstvo u državi kandidatu”.\nKako ova institucija ocenjuje tempo reformi upravo u oblastima koje Savet smatra ključnim za napredak, Poglavljima 23 i 24, koja se odnose na nezavisnost pravosuđa, osnovna prava i pravosudnu saradnju sa EU, mogle se videti u takozvanom “non-pejperu”, neformalnom izveštaju koji Komisija sastavlja na svakih šest meseci.\nNaš portal je preneo pre nekoliko nedelja da najnoviji “non-pejper” beleži bitna kašnjenja u reformama vezanih za oblasti kao što su borba protiv korupcije, kao i zabrinjavajuće trendove pritisaka na medije i pravosuđe.\nPrema mišljenju predsednika Upravnog odbora Centra za evropske politike Srđana Majstorovića, ovaj izveštaj je imao presudan uticaj prilikom odlučivanja država članica o tome da li otvoriti neko pregovaračko poglavlje sa Srbijom.\n“Ovakvu odluku bilo je realno očekivati nakon što je, kao svojevrstan kompromis, tokom 2019. otvoreno samo po jedno poglavlje tokom dva semestra, uprkos činjenici da je Srbija predala više pregovaračkih pozicija i bila spremna da otpočne pregovore u više poglavlja”, kaže Majstorović za European Western Balkans.\nOn ocenjuje da politički lideri u Srbiji, nažalost, nisu adekvatno sagledali realnost i ozbiljnost situacije.\n“Umesto da su se posvetili ubrzanju primene preuzetih obaveza i time povratili poverenje skeptičnih članica EU, u javnosti se umanjivao značaj upozorenja koja su dolazila od strane članica u formi otvaranja jednog poglavlja”, kaže Majstorović.\nI prethodni “non-pejper” o stanju u Srbiji, koji je Evropska komisija napisala u novembru prošle godine, uočio je gotovo identične probleme, o čemu je naš portal takođe pisao. Kao i tada, i ovog puta Vlada i Ministarstvo za evropske integracije potpuno ignorišu postojanje ovog dokumenta, čiji prevod još uvek, prema ranije uobičajenoj praksi, nije postavljen na zvanični sajt. Prošle godine bilo je potrebno čitavih mesec dana da se “non-pejper” na srpskom jeziku pojavi na sajtu Ministarstva.\nSrbiju u drugoj polovini ove godine čeka i redovni izveštaj Evropske komisije koji će, osim poglavlja 23 i 24, oceniti i stanje u svim ostalim oblastima ali i, očekuje se, ponašanje države za vreme vanrednog stanja, kao i organizacija izbora 21. juna.\nU međuvremenu je ministarka za evropske integracije Jadranka Joksimović izjavila da je “politička odluka pojedinih država članica da ne daju saglasnost Srbiji da otvori nova poglavlja – iako ih imamo pet spremnih za otvaranje – poruka koju smo razumeli”, ali da ona istovremeno smatra da ta poruka nije bila previše potrebna.\nOdluka koju su doneli ambasadori država članica u Savetu EU teško da bi mogla da bude neke druge prirode osim političke. Glavno pitanje glasi kako je to 2017. postojala politička odluka da Srbija otvori šest pregovaračkih poglavlja, 2018. je taj broj iznosio četiri, 2019. dva, a za sada u 2020. nije otvoreno nijedno poglavlje. Srbija ostaje na 18 od 35 poglavlja.\nI Crna Gora, koja je juče i formalno otvorila poslednje poglavlje, vezano za konkurenciju, poduže je čekala na ovu odluku. Međutim, to se dešavalo u trenutku kada je već imala otvorena 32 od 33 poglavlja, dok je Srbija i dalje tek na pola puta.\nNaravno, i Crnu Goru i Srbiju tek čeka zatvaranje svih poglavlja, što će predstavljati znak da su ove zemlje usklađene sa pravnim tekovinama EU u oblastima koja poglavlja pokrivaju. Put do tog trenutka još uvek je dug, s obzirom na činjenicu da je Crna Gora do sada zatvorila svega tri, a Srbija samo dva poglavlja.\nEvropska komisija uverena je da će nova Vlada Srbije insistirati na reformskoj agendi i ključnim oblastima vladavine prava kako bi proces pristupanja nastavio da napreduje, navode iz ove institucije za naš portal.\n“Komisija će nastaviti da radi sa Srbijom na pripremi novih poglavlja za otvaranje”, kažu iz EK.\nUprkos optimizmu Evropske komisije, ova Vlada, koja osim potencijalnih kadrovskih promena najverovatnije ostaje ista i nakon izbora, uspela je da tokom prethodnih nekoliko godina samo uspori proces pristupanja Srbije. Jedini gori scenario u ovom trenutku bio bi da se pregovori sa Srbijom, u nedostatku napretka, poptuno suspenduju.\nSrđan Majstorović, ipak, ne veruje da će se ovo dogoditi.\n“Nije realno očekivati da će se u dogledno vreme ostvariti konsenzus o suspenziji pregovora sa Srbijom, delom zato što se takve odluke donose sagledavajući širu sliku i eventualne posledice po situaciju u regionu, a delom zato što među članicama ima i onih koje nisu spremne da se saglase sa takvim potezom, obzirom da se i same suočavaju sa sličnim izazovima kada je u pitanju poštovanje demokratskih principa i vladavine prava”, naglašava on.\nMeđutim, to što pregovori nisu formalno suspendovani ne znači mnogo – nemogućnost postizanja konsenzusa o otvaranju poglavlja usled nepoštovanja preuzetih obaveza moglo bi u budućnosti da dovede do značajnog usporavanja pregovora, jasan je Majstorović.\nDok predsednik Srbije izražava nadu da će zemlja do 2026. postati članica EU, ovaj cilj izgleda sve dalji i dalji, a Vlada ne preduzima dovoljno poteza da razuveri skeptične zemlje unutar Unije.\nCS4EU2020non-pejperSrđan MajstorovićVladavina prava\nGrađani Srbije od 1. jula mogu da putuju u Evropsku uniju\n[EWB Intervju] Palmer: Srbiji i Kosovu treba ostaviti prostor za postizanje najboljeg mogućeg sporazuma\nNikola Burazer 17. 09. 2018. 19. 09. 2018.\nMuke sa poglavljem 23: “Krhke” institucije nemoćne da se izbore sa korupcijom\nMarija Stojanović 19. 07. 2019. 08. 11. 2019.\nEvropska izborna noć u Beogradu\nEWB 27. 05. 2019. 27. 05. 2019.


Francusko-srpsko (ne) prijateljstvo - Balkanska\nFrancusko-srpsko (ne) prijateljstvo\nU Srbiji je prethodnih dana sve u znaku predstojeće posete Francuskog predsednika Beogradu. Po pitanju aktuelnih odnosa Pariza i Beograda javnost je podeljena. Od onih koji se pozivaju na savezništvo naših naroda u vremenima Velikog i Drugog svetskog rata do onih koji u Francuskoj, kao i u ostalim zemljama članicama NATO-a vide krvoloka svoje zemlje i naroda. Poseta predsednika Makrona jeste značajna, on je lider velike svetske sile čiji glas značajno utiče na kreiranje budućnosti sveta. Međutim, poseta između zvaničnika Pariza je bilo i biće, bilo je lidera i biće, brzo će danas zameniti ono što dolazi sutra. Ono jedino što je večno to su Francuska i Srbija, njeni narodi koji su vekovima imali značajne dodirne tačke i sasvim je izvesno da će ih imati i u budućnosti, bližoj i daljoj.\nVerovatno najraniji dokaz ljubavi i francusko-srpskog prijateljstva jeste Dolina jorgovana koja već sedam vekova svedoči o dolasku francuske princeze na dvor Nemanjića. Dolaskom u Srbiju iz rodne Provanse, zauvek je vezala francuski i srpski narod i svoje potomstvo ugradila u temelje buduće moćne srpske srednjevekovne države.\nJelena Anžujska nam je ostavila u amanet kako je moguće izdejstvovati sadejstvo Istoka i Zapada, u jednoj ličnosti, društvu, državi ili delovanju. Za naš srpski narod ovo je izuzetno važno jer smo i dalje, kao i odvajkada bili međa na kojima su se lomili interesi između istoka i zapada, carstava i religija.\nNo, sasvim je izvesno da većini čitalaca nisu interesantna naklapanja iz istorije, od kojih imamo malo vajde u sadašnjosti. Stoga, Dolinom jorgovana, ”proći” ću pored svima poznatih dokaza viteštva dva naroda, u Prvom i Drugom ratu kao i pored poslednje decenije zlosrećnog dvadesetog veka. Jasno je da se ništa od ovog ne može gumicom obrisati ali je u ovom trenutku, u Srbiji, ovde i sada važno usmeriti pažnju na ono što NE izaziva podele u društvu jer smo itekako podeljeni, u svim segmentima.\nStoga, izuzimajući sve bitne, već poznate činjenice iz vojne i političke istorije reći ću da su za mene francusko-srpski odnosi –NAROD, ne pojedinci čiji se politički potezi sastoje od interesa da se što duže zadrže na vlasti. Za mene su Francuska i Srbija oličeni u liku Jelene Anžujske, za francusko prijateljstvo mi je sinonim ime Arno Gujon a zahvalnost za Slobodu bez koje teško da bi imali danas o čemu da pregovaraju i dogovaraju šefovi država dugujemo svim srpskim i francuskim vojnicima, oficirima, vojvodama, vojskovodjama , znanim i neznanim, u grobove slobode posadjenim i onima koji preživeše golgote ratova.


ZDRASTVENA ZAŠTITA STRANACA U CRNOJ GORI – NOMCENTAR NGO\nZDRASTVENA ZAŠTITA STRANACA U CRNOJ GORI\nBy nomcentarngo September 8, 2017 Pravni blog, Radno pravo i socijalna zaštita\nLjeto i vrijeme godišnjih odmora dovodi do toga da se poveća broj lica koja privremeno borave u CG, odnosno turista. Posebno pitanje koje se postavlja je pitanje njihove zdrastvene zaštite. Na koji način stranac – turista ( a najčešće su to gosti iz zemalja okruženja ) mogu ostvariti pravo na zdrastvenu zaštitu u slučaju fizičkih povreda posebno ako su iste posljedica saobraćajnih udesa koji su učestali i česti u jeku turističke sezone.\nZakon o obaveznom penzijskom i invalidskom osiguranje ne daje konkretne odgovore na pitanje – kako turista da besplatno dobije zdrastvenu pomoć, kojem domu zdravlja/ hitno medicinskoj ustanovi/ da se javi u slučaju bolesti povrede i tome sl.\nBesplatnu zaštitnu zaštitu imaju crnogorski državljani osigurani na obavezno penzijsko invalidsko osiguranje koji su u radnom odnosu ( bez obzira na radno vrijeme i doprinose koji im se uplaćuju ). Međutim kako je veliki broj inostrane radne snage, sezonskih radnika u primorskim mjestima ali i odmoralištima na sjeveru države od maja 2017 godine omogućena je besplatna zdrastvena zaštita i za sezonske radnike, odnosno sva lica koja privremeno borave u Crnoj Gori i imaju dozvoljeni privremeni boravak po osnovu zaposlenja- posjeduju ličnu kartu za strance Omogućeno je i članovima njihove uže porodice (bračni partner i djeca) da imaju obavezno zdrastveno osiguranje.\nStoga pravilnikom o zdrastvenoj zaštiti i Zakonom o boravku stranaca predviđa se kao uslov za dobijanje boravka do godinu dana (koliko je inače godišnje moguć najduže boravak u Crnoj Gori, 365 dana a takođe je moguće u slučaju da putna isprava stranca je izdata na kraći rok dobije boravak stranac do isticanja iste ili da traži na određeni rok boravak u Crnoj Gori od 3,6,9 mjeseci tj. do godinu dana) .\nKako inostrana radna stranka dolazi u Crnoj Gori sa članovima porodice, dozvoljeno je i da njihovi članovi porodice koji nisu po drugom osnovu osigurani na obavezno zdrastveno osiguranje da steknu isto pravo preko svog supruga/e ili roditelja koji je obavezno osiguran kod svog poslodavca. Na taj način se stranim radnicima obezbjeđuje besplatna zdrastvena zaštita a samim tim oni ostvaruju pravo na ljekarsku pomoć što je u skladu sa Etičkmim kodeksom ljekara ali Evropskom konvencijom za zaštitu osnovnih ljudskih prava. No, pružiti svakom licu zdrastvenu zaštiti, ostvarivanje prava besplatnog liječenja i ljekova na recept svakako da opterećuje državnu kasu, pa se posebno vodi računa o tome koja lica imaju pravo na besplatnu zaštitu. Postavlja se pitanje humanosti – da li biste teško povređenom licu omogućili zdrastvenu zaštitu iako nije osiguran i nije u mogućnosti da plati troškove liječenja?\nCrnogorski zdrastveni sistem nije razvijen a i nedovoljno kontrolisan kao američki. U SAD ukoliko se povrijedite a niste obavezno osigurani, moraćete da platite. Takav zatvoren sistem je donekle dobar, štiti se država, budžet ali ne i ljudski život.\nFinansiranje davaoca zdravstvenih usluga, odnosno zdravstvene zaštite, u 2016. godini ostvarivalo se shodno Zakonu o Budžetu Crne Gore za 2016. godinu, na osnovu usvojenih i usaglašenih planova rada davaoca zdravstvenih usluga i opredijeljenih sredstava za zdravstvenu zaštitu. Zakonom o Budžetu Crne Gore za 2016. godinu Fondu za zdravstveno osiguranje opredijeljena su sredstva za 2016. godinu u iznosila su 181.208.059,81 € za pet programa. Program: Fond za zdravstveno osiguranje u iznosu od 27.056.995,87€, Program: Zdravstvene institucije 150.890.523,36 €, Program: Podrška NVO organizacijama za realizaciju projekata za lica sa 54 invaliditetom 100.000,00 €, Program: Podrška NVO organizacijama za realizaciju projekata za lica koja žive sa HIV/AIDS-om 100.000,00€ i Institut za javno zdravlje 3.060.540,58 €.\nPosebnu pogodnost imaju zdrastveni osiguranici iz Srbije koji uz obrazac SRB/MNE-111, koji izdaje nadležna filijala Republičkog fonda za zdravstveno osiguranje Srbije, u mjestu prebivališta osiguranika. Osigurano lice je dužno da se, po dolasku u Crnu Goru s navedenom potvrdom SRB/MNE-111, se obrati organizacionoj jedinici Fonda za zdravstveno osiguranje Crne Gore.\nU situaciji kad je osiguraniku Srbije u Crnoj Gori potrebna hitna zdravstvena zaštita, a ne posjeduje potvrdu SRB/MNE-111, zdravstvena ustanova je dužna da obavesti organizacionu jedinicu Fonda Crne Gore, radi naknadnog pribavljanja potvrde. Potvrda/obrazac izdaje se za period do 90 dana u toku godine, a izdavanje je besplatno.\nOsigurana lica Srbije koja se nalaze Crnoj Gori radi školovanja i studiranja imaju pravo na zdravstvenu zaštitu.U slučaju bolničkog liječenja i davanja veće vrijednosti, potrebna je saglasnost nadležne filijale Republičkog zavoda za zdravstveno osiguranje Srbije, izuzev u hitnim slučajevima. Sporazumom o socijalnom osiguranju zaključenom između Crne Gore i Republike Srbije predviđen je poseban obrazac SRB/MNE-111B, odnosno Potvrda o pravu na davanja u naturi za lica iz Srbije koja se nalaze u Crnoj Gori radi školovanja i studiranja.Potvrdu izdaje nadležna filijala Republičkog zavoda za zdravstveno osiguranje Srbije.Potvrda se predaje odnosno dostavlja, organizacionoj jedinici Fonda Crne Gore, u mjestu boravka odnosno studiranja.\nU slučaju potrebe pružanja zdravstvene zaštite veće vrijednosti, osiguranicima Republike Srbije, koji privremeno borave u Crnoj Gori, zdravstvene ustanove su dužne da preko organizacione jedinice Fonda Crne Gore, zatraže saglasnost od nadležne filijale Zavoda Srbije, osim u bezuslovno hitnim slučajevima.\nTakođe penzioneri iz Srbije imaju posebna prava. Penzionerima Republike Srbije, koji su korisnici samostalnih penzija i članovima njihovih porodica koji stalno žive u Crnoj Gori, na osnovu potvrde SRB/MNE-109 (potvrda o pravu na davanja u naturi za lica sa prebivalištem u Crnoj Gori) koju po službenoj dužnosti popunjavaju nadležne filijale Zavoda Srbije, izdaju se zdravstvene knjižice u Crnoj Gori kao i crnogorskim, domaćim osiguranicima.\nOdnosno penzioneri Republike Srbije i članovi njihovih porodica za vrijeme trajnog boravka u Crnoj Gori imaju pravo na zdravstvenu zaštitu kao i crnogorski osiguranici .Troškove zdravstvenih usluga za ove osiguranike zdravstvenim ustanovama plaća Fond za zdravstveno osiguranje Crne Gore, koji vrši naknadu ovih troškova od Republičkog zavoda za zdravstveno osiguranje Srbije, u stvarnim iznosima\n Evropska konvencija za zaštitu osnovnih prava i sloboda (1950)\n Str. 53, Program za zadrastvenu zaštitu Crne Gore, Fond za zdrastvenu zaštitu Crne Gore, Podgorica, januar 2016.\nAutor teksta: Dea Tršić\nKorišćenje delova teksta dozvoljeno je shodno autorskom pravu i uz saglasnost Udruženja Nomotehnički Centar kao i autora: Dea Tršić.\nIZAZOVI SA KOJIMA SE SUOČAVA MENADžMENT LJUDSKIH RESURSA\nSTICANJE PRAVA VLASNIŠTVA NA OSNOVU ZAKONA


Predstavljen prvi priručnik za preduzetničko novinarstvo - Evropska opservatorija za novinarstvo - EJO\nPrvi priručnik namenjen novinarima koji planiraju da pokrenu sopstvene medijske projekte na vebu predstavljen je u okviru drugog seminara o preduzetnićkom novinarstvu koji je održan od 10. do 12. septembra u Beogradu.\nSeminar je organizovan u okviru Medijskog programa za Jugoistočnu Evropu Fondacije Konrad Adenauer i okupio je 11 novinara sa Balkana, a tokom tri radna dana novinari su učili kako da samostalno pokrenu svoje medijske projekte na vebu, razviju svoje biznis modele i obezbede finansijsku održivost svojih projekata.\nDirektor Medijskog programa za Jugoistočnu Evropu Fondacije Konrad Adenauer Kristijan Špar kaže da sve više građana čita vesti na internetu, pa su internet portali već sada postali važan deo medijske scene, pogotovo ako se zna da mnogi tradicionalni mediji u Jugoistočnoj Evropi nisu dovoljno nezavisni. Stoga je cilj seminara, ali i novog priručnika, da inicira samozapošljavanje novinara, ali i da istovremeno pomogne razvoj nezavisnog onlajn novinarstva koje nedostaje svim zemljama u regionu\n„Frilenseri i novinari koji pokreću svoje sajtove dobijaju sve veći značaj i daju veliki doprinos medijskom pluralizmu, a ‘Priručnik za preduzetničko novinarstvo’ predstavlja koristan alat za sve predstavnike medija koji žele da budu uspešni na vebu“, kaže Kristijan Špar i dodaje da bi zbog loših radnih uslova u tradicionalnim medijima upravo preduzetničko novinarstvo moglo da bude alternativa za mnoge novinare.\nRazvoj onlajn sfere stoga predstavlja i novu šansu za razvoj nezavisnog novinarstva, a jedan od preduslova je da se i novinari svojim inovacijama i medijskim projektima suprotstave ekonomskoj realnosti i sve težoj situaciji u tradicionalnim medijima.\nStoga su proteklih godina kursevi posvećeni preduzetničkom novinarstvu postali sastavni deo studijskih programa na mnogim američkim univerzitetima koji obrazuju novinare, ali je ovaj koncept još uvek nedovoljno poznat u Evropi, pa je organizovanje ovakvih seminara značajan korak u razvoju veb novinarstva u celom regionu.\n“Naš cilj tokom seminara je bio da pokažemo učesnicima da pokretanje uspešnog sajta nije toliko teško kao što mnogi misle, a neophodna znanja i savete sa seminara smo sada uz pomoć novog priručnika učinili dostupnim mnogo većem broju novinara kako bi im pomogli da pronađu nedovoljno iskorišćene tržišne niše u kojima postoji slobodan prostor za pokretanje novih veb sajtova”, objašnjava Špar.\nStoga se novinari kroz priručnik upoznaju sa specifičnostima veb novinarstva i pravilima pisanja za veb, obučavaju za samostalno istraživanje tržišta, njihovu ulogu u produkciji veb sajtova koje pokreću, ali i za preduzetnički način razmišljanja.\nAutori priručnika su asistent na Fakultetu političkih nauka u Beogradu Marko Nedeljković, osnivač agencije MWEB i internet preduzetnik Miloš Petrović i sertifikovani ICF trener i osnivač sajta Trčanje.rs Veroljub Zmijanac.\n“Priručnik za preduzetničko novinarstvo” je dostupan na srpskom i engleskom jeziku i može se preuzeti sa zvaničnog sajta KAS Medijskog programa za Jugoistočnu Evropu.\nTags:frilenseri, Kristijan Špar, Marko Nedeljković, Medijski programa za Jugoistočnu Evropu Fondacije Konrad Adenauer, medijski projekti na vebu, Miloš Petrović, preduzetničko novinarstvo, priručnik za preduzetničko novinarstvo, Veroljub Zmijanac\n» Novi mediji i Web 2.0, Novinarstvo » Predstavljen prvi priručnik za preduzetničko novinarstvo


Siniša Mihajlović se vratio na trening Bolonje posle lečenja\nAutor: Glas javnosti 05.05.2022. u 20:02\nTrener fudbalera Bolonje Siniša Mihajlović vratio se treninzima tog tima, samo nekoliko dana nakon što je otpušten iz bolnice gde je bio na lečenju zbog leukemije.\nBivšem selektoru reprezentacije Srbije leukemija je prvi put dijagnostikovana u leto 2019. godine.\nMihajlović (53) je počeo da se oporavlja posle hemioterapije i transplantacije koštane srži u oktobru 2019. godine, ali se bolest vratila ove godine, zbog čega je bio primoran na dalje lečenje.\nKako su preneli italijanski mediji, danas je bio njegov prvi radni dan na treningu sa svojim igračima što je proslavljeno roštiljem, piše N1.\nMihajlović je bio u stalnom kontaktu sa svojim stručnim štabom iz bolnice, a Bolonja je za to vreme bila neporažena.\nOstaje da se vidi da li lekari dati "zeleno svetlo" Mihajloviću da tim predvodi sa klupe na predstojećoj utakmici protiv Venecije.\nTri kola pre kraja sezona, Bolonja je 13. na tabeli Serije A sa 43 boda.\nVLAHOVIĆ JE GOSPODAR SERIJE A! Dušan pogodio i protiv Mihine Bolonje u 96. minutu


Milioni bez struje u Teksasu zbog snežne oluje, ugrožena proizvodnja nafte i gasa - Izazov\nMilioni bez struje u Teksasu zbog snežne oluje, ugrožena proizvodnja nafte i gasa\nRadio-televizija Srbije\t 16. februara 2021. 12:35\n"Sumnja se da je uzrok smrti jedne osobe izloženost ekstremno niskim temperaturama" saopštio je danas šef policije Hjustona Arturo Akevedo na Tviteru, navodi agencija.\nZbog ledenog talasa koji je tokom prošlog vikenda pogodio Teksas na udaru se našla naftna industrija, pa su rafinerije zatvorene, a distributeri gasa bili prinuđeni da uvedu restrikcije.\nTeksaška naftna industrija dnevno proizvede oko 4,6 miliona barela nafte, a u Teksasu se nalaze i neke od najvećih rafinerija u SAD, prenosi Rojters.\nZbog talasa hladnog vremena distribucija energenata u većem delu SAD je u zastoju.\nMeđunarodni aerodrom "Džordž Buš" u Hjustonu saopštio je da će ostati zatvoren do 13 časova danas, dok je drugi po veličini aerodrom "Hobi" prestao sa radom do utorka zbog nevremena.\nEVO KADA ĆE SE ZAUSTAVITI ŠIRENjE VIRUSA U SRBIJI: Doktorka Gnjatović…\nIZGUBIO BITKU SA KORONOM: Preminuo novinar Milorad Doderović\nEMOTIVAN OPROŠTAJ PRIJATELjA OD POGINULOG MAJORA KRSNIKA: Mahnusmo…\nMINISTAR LONČAR: Obezbedićemo građanima ne samo jednu, nego više…\nOSTALA BEZ POSLA USRED BORBE ZA SPAS SINA: Drama porodice Stefanović,…\nSVAKODNEVNE IZMENE PRAVILA: Situacija oko epidemije virusa u zemljama…\nKOD STALjINA U KREMLjU: Rodoljub Čolaković o moskovskim danima sa…


Aktivnosti Informativnog centra Fondacije Tempus u decembru 2018. godine – Fondacija Tempus\nAktivnosti Informativnog centra Fondacije Tempus u decembru 2018. godine\nInformativni centar Fondacije Tempus (Beograd, Terazije 39, I sprat), u sklopu svog mesečnog programa aktivnosti tokom 2018. godine, organizuje niz događaja:\nDogađaj je namenjen zaposlenima u osnovnim i srednjim školama, predškolskim i ustanovama za obrazovanje odraslih, zainteresovanim za učešće u Erazmus+ projektima u tekućem konkursnom roku. Tokom jednočasovne prezentacije, učesnici će se upoznati sa Erazmus+ projektima mobilnosti i strateških partnerstava, kroz koje je moguće povezanje i saradnja sa kolegama iz Evrope, kao i kako da takve projekte koriste za stručno i profesionalno usavršavanje i razvoj svoje ustanove.\nPrezentacija se održava u četvrtak, 6. decembra, od 17-18 časova, u prostorijama Informativnog centra Fondacije Tempus.\nIz prve ruke – Studiranje na Erazmus Mundus zajedničkom master programu\nPredavanje je namenjeno svim zainteresovanima za upis celokupnih master studija u različitim državama Evrope, koji žele da iz ličnog iskustva saznaju kako izgleda konkurisanje i studiranje na jednom Erazmus Mundus zajedničkom master programu.\nDogađaj se održava u sredu, 12. decembra od 17-18 časova.\nRadionica će se održati u četvrtak, 13. decembra od 14 do 17 časova u prostorijama Info centra Fondacije Tempus. Za radionicu se mogu prijaviti direktno učenici ili ih mogu prijaviti njihove razredne starešine ili nastavnici slanjem mejla Europass nacionalnom centru na europass@tempus.ac.rs.\nPrezentacija i razgovor su namenjeni svim nastavnicima koji žele da iz ličnog iskustva nastavnika iz Srbije saznaju kako izgleda jedna mobilnost kroz Erazmus+ program, koje sve aktivnosti ona obuhvata i zašto je značajna za nastavnika lično, ali i za celu školu. Događaj se održava u ponedeljak, 17. decembra u 17:30 časova, u prostorijama Informativnog centra Fondacije Tempus.\nVebinar: Koraci u donošenju odluke o izboru srednje škole i studija\nFondacija Tempus – Euroguidance centar organizuje vebinar namenjen učenicima završnih razreda osnovnih i srednjih škola, ali i svim drugim zainteresovanima, u cilju podrške pri donošenju odluke o nastavku obrazovanja.\nVebinar se održava u petak, 21. decembra u 12.30 časova.\nInformativne sesije o Erazmus+ programu za predstavnike škola, predškolskih ustanova i organizacija u oblasti mladih\npetak, 7. decembar u 11 časova – Šabačka gimnazija, Šabac\npetak, 7. decembar u 14 časova – Omladinski centar, Loznica\nZa prijavu i dodatne informacije za navedene sesije možete se obratiti Informativnom centru Fondacije Tempus putem mejla info@tempus.ac.rs ili telefona 0113342430 (opcija 1).\nFondacija Tempus – Euroguidance centar organizuje za maturante individualne konsultacije – razgovore sa psihologom/savetnikom, kao još jedan način podrške prilikom donošenja odluke na pitanje: „Šta da radim posle mature?“. Tokom meseca novembra konsultacije se održavaju svakog četvrtka (6, 13, 20. i 27. decembar) u periodu od 14 do 17 časova u prostorijama Info centra Fondacije Tempus (Terazije 39, Beograd). Za učenike koji nisu iz Beograda, razgovori se odvijaju putem Skajpa.\nSesije se održavaju sredom (5, 12, 19. i 26. decembar) od 12 do 13 časova.


април 2016 - Stranica 2 od 18 - Biznis i Finansije\nPrihodi Telenora u prvom kvartalu 2016. porasli za 5%\nUkupni prihodi Telenora Srbije u prvom kvartalu 2016. godine porasli su za pet odsto u poređenju sa prvim kvartalom 2015. godine, mahom zbog uspostavljanja SMS interkonekcije i uvođenja finansiranja mobilnih uređaja.\nIngeborg Øfsthus, generalna direktorka Telenora Srbija je izjavila: “Nakon što smo pokrili celokupno stanovništvo Srbije brzim 3G mobilnim internetom, obezbedivši brz i pouzdan prenos podataka gde god postoji signal za mobilni telefon, nastavljamo sa intezivnim širenjem 4G mreže. Sa fokusom na pružanju vrhunskog korisničkog iskustva i na dalje ćemo svima osiguravati besprekorno korišćnje interneta i digitalnih servisa“.\nLG u prvom kvartalu ostvario profit od 420 miliona USD\nKompanija LG Electronics (LG) objavila je finansijske rezultate za prvi kvartal 2016, prema kojima je zabeležen operativni profit od 420,25 miliona američkih dolara, uz rast od 65,5 odsto u odnosu na isti period prošle godine.\nKompanija LG Home Appliance & Air Solution doprinela je najviše ovom rezultatu, ostvariviši operativni prihod za ovaj kvartal u iznosu od 339,23 miliona američkih dolara, dok je kompanija LG Home Entertainment ostvarila operativni prihod od 278,84 miliona dolara. Ovaj rezultat predstavlja značajan porast za obe kompanije u odnosu na prvi kvartal 2015. godine.\nLG Mobile Communications zabeležila je operativni gubitak od 168,20 miliona američkih dolara, najviše zbog troškova usled marketinške kampanje za novi, LG G5 model smart telefona, dok je kompanija LG Vehicle Components zabeležila skroman pad profita u iznosu od 13,14 miliona dolar), zbog investicija u istraživanja i razvoj.\nPanamska of šor afera: Tropska vrelina\n“Nema sumnje da je izbegavanje plaćanja poreza veliki problem na globalnom nivou, ali još veći problem je što su takve radnje uglavnom legalne”, izjavio je predsednik SAD Barak Obama i tako dao okvir za raspravu koja će sigurno pratiti medijsku, finansijsku i pravnu obradu miliona dokumenata “procurelih” iz arhive panamske firme za proizvodnju firmi “Mosak Fonseka”. U svetu gde se države takmiče u izgradnji “povoljnog poslovnog okruženja”, gde prestaje biznis a počinje poreska utaja?\nPoslednji put kada su se domaći mediji bavili of šor zonama, u dnevnom listu “Blic” iz septembra 2015., pod naslovom “OF ŠOR PLJAČKA: Krvopije isisale 3,9 milijardi evra iz Srbije”, moglo je da se pročita da je analiza Narodne banke Srbije pokazala da su upravo toliko novca tokom 2014. i dela 2015. godine domaće kompanije iznele na račune u zemljama koje se smatraju “poreskim rajevima”. Panama, međutim, nije ni blizu popularna poput Holandije i Luksemburga, dok su Britanska Devičanska ostvra, globalni lider po popularosnti, tek na trećem mestu srpske of šor top liste. Priča koja do sada nije objavljena – a po svemu sudeći i neće još neko vreme – je ona sa naslovom “Krvopije vratile novac u zemlju”. Upravo je o tome govorio i američki predsednik Barak Obama, pozivajući na globalnu reformu poreskih pravila, dan pošto je objavljeno da su novinarima Zidojče Cajtunga i njihovima kolegama iz stotinak redakcija širom sveta okupljenih oko Međunarodnog konzorcijuma istraživačkih novinara (ICIJ) prosleđena dokumenta iz arhive panamske fabrike firmi “Mosak Fonseka”. Poslovanje sa of šor zonama nije protivzakonito, niti je otvaranje kompanija u “poreskim rajevima”, a ni transfer novca ka njima nije samo po sebi krivično delo.\nSvojevrsna pretpostavka nevinosti u of šor operacijama, međutim, teško da će usporiti rad poreskih službi SAD, Australije, Nemačke, Španije i još desetak zemalja – a čak je i Panama najavila temeljnu istragu o dokumentima. To, ipak, i dalje ne garantuje da će istrage rezultirati daljim postupcima, optužnicama, suđenjima i kaznama. SAD, recimo, imaju posebno zanimljiv institut koji se zove Repatriation Tax Holiday, i koji praktično omogućava kompanijama da, u roku koji odredi Kongres, “vrate” u zemlju skriveni profit. U tom periodu “repatrijacije” plaća se daleko niži porez nego što bi inače platili: poslednji put, 2004. godine, poreska stopa za “vraćeni” profit bila je 5,25% umesto 35%. Program je bio toliko uspešan da je Kongresu u 2011. predstavljen izveštaj o efektima “roka za repatrijaciju”, u kome je stajalo da su na kraju troškovi države bili oko 3,3 milijarde dolara veći, a da su korporacije koje su iskoristile pruženu šansu, iskoristile priliku i da premeste proizvodnju i ugase oko 20.000 radnih mesta u SAD. Zagovornici ovakvih mera, pak podsećaju, da je nuđenje povlastica šansa da se naplati makar deo poreza utajenog po of šor destinacijama, koji bi inače u celini bio izgubljen za budžet.\nJednokratne firme i isplative adrese\nČini se, ipak, da je prva žrtva nove američke politike prema of šor poslovanju igrom slučaja pala istoga dana kada je objavljeno da su “papiri iz Paname” dospeli pravo u ruke stotina novinara iz gotovo isto toliko zemalja. Baš u ponedeljak, 05. aprila, američki pandan ministarstvu finansija doneo je odluku da oteža takozvanu “inverziju”, proceduru kojoj pribegavaju američke korporacije kada žele da prestanu da plaćaju porez po američkim stopama. Tako je stavljena tačka na spajanje dveju megakompanija, Pfizer-a i Allergan-a, posla čija je procenjena vrednost 160 milijardi dolara (!).\nPfizer je, kako se sumnja, kroz spajanje sa Allergan-om želeo da preseli korporativnu adresu u Irsku, daleko povoljniju poresku desitnaciju od SAD. Obe korporacije su, inače, registrovane na američkom tlu, u Njujorku i Nju Džerziju, ali je Allergan irsko pravno lice kada je reč o poreskim obavezama, a kroz spajanje (“inverziju”) i Pfizer bi mogao da koristi pogodnosti irske regulative.\nIrska se, međutim, ne kotira visoko u “papirima iz Paname”. Klijentima “Mosak Fonseka” najčešće su prodavana gotova pravna lica registrovana na Britanskim Devičanskim ostrvima ( i to više od 113.000 firmi), dok je Panama na drugom mestu sa tri puta manje kompanija. Slede redom Bahami, Sejšeli, Niue i Samoa, zatim Britanska Angvila dok se lista top 10 povoljnih poreskih destinacija završava sa daleko manje egzotičnim Nevadom, Hong Kongom i Ujedinjenim kraljevstvom. Klijentela je, takođe, iz zemalja koje redovno drže visoke pozicije na Doing Business i sličnim listama u pogledu lakoće i pravne sigurnosti poslovanja, pa su tako proizvođači preduzeća iz Paname najviše radili za državljane Hong Konga, Švajcarske i-opet-Ujedinjenog kraljevstva.\n“Papiri iz Paname” potvrdili su i nalaze Međunarodnog konzorcijuma istraživačkih novinara iz 2012., kada je tokom operacije nazvane “Offshore Leaks” objavljeno da su banke sa globalno razvijenom mrežom poslovnica bile predvorje poreskog raja. Tada je švajcarski Credit Suisse opisan kao sveti gral međunarodne mreže utaje novca. Najnoviji podaci pokazuju da su klijenti “Mosak Fonseka” u najčešće poslovali sa dve luksemburške banke, Experta i J.Safra Sarasin dok je na trećem mestu Credit Suisse sa Kanalskih ostrva. Prema broju preduzeća koje su naručile za svoje klijente sledi HSBC banka sa svojim filijalama u Monaku i Švajcarskoj. Analitičari ICIJ su, inače, utvrdili da je 500 banaka širom sveta od panamske firme naručivalo stvaranje pravnih lica za svoje klijente, i to ukupno 15 600 firmi od 1977. do kraja 2015. godine.\nGde su Amerikanci u Panami?\nDo zaključenja ovog broja (08.aprila), dve ključne zamerke su upućene organizaciji ICIJ u vezi sa “papirima iz Paname”: prva je da, za razliku od organizacije Wikileaks, nisu napravili bazu podataka od 11,5 miliona pribavljenih dokumenata koju bi građani i odgovarajuće institucije širom sveta lako mogli da pretražuju. Zato su brojni internet forumi (pa i zvanična saopštenja nekih svetskih lidera) puni osuda za jednostranost, stavljanje fokusa na “neprijatelje zapada”, poput članova neposrednog okruženja ruskog predsednika Vladimira Putina ili članova porodica viskih zvaničnika Kine, kao i za izvlačenje “starih kostura iz ormara”, kao što su navodni poresko-korupcijski gresi čelnika FIFA ili investicije pokojnog oca britanskog premijera Dejvida Kamerona.\nDruga zamerka je da je neverovatno kako je u “papirima” pronađeno malo američkih građana. Na drugu primedbu stigao je jednostavan odgovor: “U SAD je lakše otvoriti kompaniju diskretnog vlasništva i u de facto of šor zoni poput Delavera ili Nevade, nego obnoviti člansku kartu biblioteke”, piše britanski Gardijan i daje primer da će američke biblioteke, za razliku od biznis registara, zatražiti da se tražilac kartice identifikuje tako što će pokazati važeću vozačku dozvolu sa aktuelnom adresom ili makar račun za komunalije koji je dokaz prebivališta.\nKo sve radi na priči godine?\n“Papire iz Paname”, arhivu poslovanja kancelarije “Mosak Fonseka”, nepoznata osoba prosledila je uglednom nemačkom listu Zidojče Cajtung krajem 2015.godine. Nemačka redakcija odlučuje da dokumente podeli za Međunarodnim konzorcijumom istraživačkih novinara ICIJ, koji opet angažuje novinare partnerskih medija iz stotinak zemalja. Oni zajedno obrađuju podatke i ovih dana “izbacuju” ekskluzivne priče. Priliku da učestvuju u analizi dokumenata dobili su, između ostalih, BBC, Gardijan, Mond i kanadski javni servis CBC. U Srbiji, partner ICIJ je Mreža za istraživanje kriminala i korupcije KRIK.\nPrihodi Vip mobile veći za 21%\nDo kraja 2016. godine brzom Vip 4G mrežom biće pokriveno čak 75% stanovništva Srbije, uključujući sva mesta sa preko 10.000 stanovnika.\nTokom prvog kvartala 2016. godine kompanija Vip mobile je ostvarila prihod od 6,2 milijarde dinara, što je 21,5% više u odnosu na 2015. godinu, a dobit pre kamate, amortizacije i poreza (EBITDA) je zabeležila rast od 22% do sume od 1 milijarde dinara, i jedno i drugo po uporedivoj osnovi. Na kraju marta, Vip je imao više od 2 miliona korisnika i udeo na tržištu od 22,6%.\n„Rast Vipovog poslovanja je rezultat povećanog broja postpejd korisnika koji sve više koriste različite usluge, prenos podataka u 4G i 3G mreži, a takođe se u većem broju odlučuju za kupovinu pametnih telefona,“ izjavio je Andreas Graf, direktor/CFO Vip mobile i Si.mobil, dodajući da je Vip i dalje najveći grinfild investitor u zemlji sa do sada uloženih više od 920 miliona evra. On je najavio je da će tokom 2016. godine Vip nastaviti da investira u sveobuhvatno širenje 4G mreže koja će omogućiti brz i pouzdan mobilni širokopojasni internet za 75% stanovništva, u više od 70 manjih i većih gradova Srbije.\n„Naš cilj je da korisnike podstaknemo i omogućimo im da uživaju i u novim uslugama i servisima kao što su to mobilna televizija ili mogućnost deljenja svojih internet paketa sa najbližima, gde god da se nalaze“, zaključio je Graf.\nVip je član Telekom Austrija Grupe, vodeće telekomunikacione kompanije u centralnoj i istočnoj Evropi koja je u prvom kvartalu 2016. godine ostvarila prihod od 1 milijarde evra. Telekom Austrija Grupa posluje u 8 zemalja u regionu, zapošljava 17.500 ljudi i ima više od 24 miliona korisnika.\nDevizne rezerve Srbije u martu 11,11 mlrd EUR\nUkupne domaće devizne rezerve iznosile su u martu 11,11 mlrd EUR, što je za 452,4 mil EUR manje nego u januaru ove godine, prema poslednjem statističkom biltenu Narodne banke Srbije.\nOd toga su, devizne rezerve NBS u martu bile “teške” 9,5 mlrd EUR, a devizne rezerve banaka 1,61 mlrd EUR.\nIznos deviznih rezervi NBS u martu je bio manji za oko 600 mil EUR u odnosu na januarskih 10,5 milijardi, dok su devizne rezerve banka u istom periodu povećane za oko 150 mil EUR sa 1,46 mlrd EUR iz prvog meseca ove godine.\nJavni dug 72 odsto BDP\nJavni dug Srbije u martu 2016. godine iznosio je 24,44 milijarde evra, što je 72 odsto bruto domaćeg proizvoda (BDP), objavilo je danas Ministarstvo finansija Srbije.\nUkupne direktne obaveze države bile su 22,15 milijardi, a indirektne 2,29 milijardi evra.\nU februaru je javni dug Srbije bio 24,86 milijarde evra, što je 73,6 odsto BDP-a.\nNa kraju 2015. godine javni dug je iznosio 24,80 milijardi evra, odnosno 76 odsto BDP-a.\nby bifadmin 27. aprila 2016.\nCena nafte tokom današnjeg trgovanja u Njujorku porasla je iznad 45 dolara po barelu prvi put od novembra prošle godine. Tome je kumovao pad američke valute ali i ponude ovog energenta u SAD.\nDva glavna tipa nafte, američka WTI i severnomorska nafta “brent”, poskupela su juče a rast cena su podstakle spekulacije da Saudijska Arabija planira da smanji bušenja, što je podgrejalo nade da će doći do ublažavanja globalne prezasićenosti ponude.\nMožda su zato cene nafte na američkom tržištu porasle za više od tri odsto.\n27. aprila 2016. 0 komentar\nOtvoren poziv za dodelu 90 miliona dinara pomoći preduzetnicima\nPomoć se dodeljuje kao deo programa Vlade Srbije “Godina preduzetništva”, a namenjena je podršci internacionalizaciji privrednih društava, preduzetnika i klastera koji se bave proizvodnjom, preradom ili uslugama koje mogu biti predmet međunarodne trgovine.\nVelika preduzeća i klasteri mogu konkurisati samo za učešće na međunarodnim sajmovima u inostranstvu i ispitivanje stranog tržišta.\nZa klastere je predviđena pomoć u iznosu od 100.000 do dva miliona dinara.\nU Venecueli je proglašena dvodnevna radna nedelja za zaposlene u javnom sektoru. Ovo je privremena mera raspisana u cilju rešavanja energetske krize uzrokovane velikom sušom, odnosno smanjenjem proizvodnje struje u hidroelektranama.\nZbog toga dva miliona radnika iz javnog sektora na posao dolazi samo ponedeljkom i utorkom, osim u slučaju hitnih i neophodnih poslova.\nPre ove odluke, predsednik Nikolas Maduro je prvo skratio radnu nedelju izbacivši iz nje petak i naložio skraćivanje rada tržnih centara, takođe da bi smanjio potrošnju električne energije. On je rekao da je Venecuela veoma pogođena El Ninjom i da će se snadbevanje strujom stabilizovati tek kada opet počnu da padaju kiše.\nPogleda uprtih u nebo Venecuelanci se pitaju dokle će nestašice struje trajati i koliko će dodatno oslabiti njihovu već bolešljlivu ekonomiju. Mnogi privrednici i opozicija krive tamošnju vlast da ne zna da se ponaša u kriznim situacijama poput ove, kao i da njena stroga kontrola kursa valute dodatno pogoršava situaciju u zemlji.\nPrvi pad prodaje iPhonea smanjio tržišnu vrednost kompanije za 46 milijardi dolara\nApple je u prošlom kvartalu ostvario dobit od 10,5 milijardi dolara, što je 22% manje u odnosu na isti period lane (13,5 milijardi), a pali su mu i prihodi za 13% na godišnjem nivou, na 50,6 milijardi dolara. Ovo je prvi pad prihoda Applea u 13 godina a za njega je kriv pad prodaje iPhone uređaja – u prošla tri meseca prodato je 51,2 miliona iPhonea, dok je prošle godine u to vreme prodato 61,2 miliona. Najviše je pala prodaja ovih telefona u Kini.\nJedan od uzroka toga je visok kurs dolara koji otežava poslovanje američkih kompanija u inostranstvu ali moguće je i da je prodaja iPhonea dostigla tačku zasićenja, kažu analitičari.\nNakon objave ovih podatka akcije Applea su pale za 8,5% pa je izbrisano 46 milijardi dolara tržišne vrednosti kompanije.


Košarac: Razvijati poljoprivredni i turistički potencijal\nMinistar spoljne trgovine i ekonomskih odnosa u Savjetu ministara Staša Košarac rekao je danas u Rudom da ova opština ima poljoprivredni i turistički potencijal, na čijem razvoju će se raditi u narednom periodu.\nKošarac je novinarima u Rudom nakon sastanka sa opštinskim rukovodstvom rekao da ga raduje činjenica da će u narednih mjesec ili dva biti potpisana povelja o bratimljenju između opštine Rudo i susjedne opštine Priboj u Srbiji.\n"To će podrazumijevati privrednu, kulturni, sportsku i svaku drugu saradnju ove dvije lokalne zajednice. Postoji spremnost da lokalna administracija opštine Rudo započne aktivnosti u vezi sa slobodnom zonom. To će biti složen proces, s obzirom na činjenicu da moraju da se riješe određeni imovinsko–pravni odnosi", naveo je Košarac.\nPrema njegovim riječima, neophodno je napraviti ekonomsko–finansijski elaborat opravdanosti i kada se svi uslovi ispune donijeti odluku o formiranju slobodne zone.\n"U tom kontekstu je naznačena nova politika vlasti u Rudom da je briga za svako radno mjesto krucijalna", rekao je Košarac.\nOn je dodao da su, kada je u pitanju poljoprivreda, za Rudo već odobrena sredstva za nabavku sadnog materijala šljive.\n"U narednim danima razgovaraćemo sa određenim međunarodnim organizacijama da obezbijedimo finansijska sredstva za izradu strategije za razvoj turizma, prije svega, sa aspekta agrarnog ili ruralnog turizma", rekao je Košarac.\nNačelnik opštine Rudo Dragoljub Bogdanović rekao je nakon sastanka da će nastojati da pomognu stanovnicima koji su vezani za poljoprivredu, a uz to i turizam.\n"Razgovarali smo i o slobodnoj zoni, da bismo zaposlili ljudi koji ne rade, a posebno boračku populaciju i djecu poginulih boraca, kao i mlade", rekao je Bogdanović.\nStaša Košarac Rudo poljoprivreda\nKošarac: Šaroviću, vlast se dobija na izborima, a ne uz podršku političara iz Sarajeva\nKošarac: Dosta kasnimo, ali istrajaćemo na osporavanju odlagališta\nKošarac: Određeni poljoprivrednici izmanipulisani\nKako je Kejt spojila Vilijama i Harija nakon djedove sahrane\nStejt department: SAD nemaju veze s zavjerom protiv Lukašenka\nVozio je 150 km/h, zabio se u stub i poginuo\nOvo je djevojka (35) koja je poginula u stravičnoj nesreći\n3044 glasova 47%


Telenor zadovoljan dobijanjem licence za javne fiksne telekomunikacione mreže i usluge – Personal magazin\nUpravni odbor Republičke agencije za telekomunikacije (RATEL) danas je doneo odluku da kompaniji Telenor dodeli drugu licencu za javne fiksne telekomunikacione mreže i usluge na teritoriji Republike Srbije. „Telenor pozdravlja…\nUpravni odbor Republičke agencije za telekomunikacije (RATEL) danas je doneo odluku da kompaniji Telenor dodeli drugu licencu za javne fiksne telekomunikacione mreže i usluge na teritoriji Republike Srbije.\n„Telenor pozdravlja RATEL-ovu odluku da našoj kompaniji dodeli nacionalnu licencu za fiksnu telefoniju. Veoma smo zadovoljni što još jednom imamo priliku da budemo odgovarajući i pouzdan partner za Srbiju, što je u skladu sa našim dugoročnim namerama. Uspeh ili neuspeh ove licence u velikoj meri zavisi od mogućnosti da obezbedimo fer pristup i korišćenje infrastrukture Telekoma Srbije, i dobijemo „pravo prolaska” na teritoriji cele države kako bismo mogli da nastavimo sa planiranim ulaganjima u infrastrukturu. U duhu ove licence, Telenor će ubrzo ponuditi Telekomu Srbije korektnu i transparentnu ponudu zasnovanu na međunarodnim standardima, a otpočećemo i pregovore sa onima koji su pozvani da nam omoguće nacionalno pravo prolaska”, kaže Ćel-Morten Jonsen, generalni direktor Telenora u Srbiji povodom RATEL-ove odluke.\nTelenor je dobio licencu za drugog operatora fiksne telefonije u Srbiji na tenderu na kome su inicijalno četiri kompanije otkupile dokumentaciju. Telenor je ponudio 1 050 000 evra za licencu, a Vlada Republike Srbije zaključila je 21. januara da je ova ponuda zadovoljavajuća. Upravni odbor RATEL-a danas je prihvatio odluku Vlade, dodeljujući Telenoru licencu.\nTelenor je došao na srpsko tržište 2006. godine kao najveći pojedinačni investitor u regionu i od tada konstantno ulaže u razvoj mreže, regionalnih centara, prodajnih objekata i brige o korisnicima.\nTelenor zadovoljan dobijanjem licence za javne fiksne telekomunikacione mreže i usluge was last modified: January 22nd, 2010 by Redakcija\nĆel Morten Jonsenfiksna telefonijaRATELTelenor


Walter Ferreti U20 - Real Madriz U20: Analiza utakmice\nHome Sportsko klađenje Prognoze utakmica Walter Ferreti U20 – Real Madriz U20: Analiza utakmice\nWalter Ferreti U20 – Real Madriz U20: Analiza utakmice\nDo sada smo sa 100% uspešnosti tipovali ligu Nikaragua U20, te ćemo i danas igrati na jedan „biser“ iz ove lige, bar što se tiče igre na golove. Zaista je teško ovih dana biti produktivan i profitabilan sa našim Tip Dana analizama i tipovima pošto je svima poznato stanje sa Corona Virusom, te su svetske asocijacije i federacije sasvim opravdano odlučile da ugase sport na neko vreme, što možda i najteže pada online sportskim kladionicama, pošto nemaju šta da ponude hordama kladioničara, koji sada ne znaju šta će od sebe. Mnogi će se okrenuti kazino igrama, neki čak i virtuelnim igrama, a mi tražimo lagano, bez pritiska po koju utakmicu koje je vredna igre. Nakon dva dana pauze danas ćemo tipovati i analizirati utakmicu koja se igra u okviru U20 lige Nikaragve, koja je jedna od liga u kojoj se igraju utakmice bez pauze.\nDomaći sastav, Walter Ferreti se trenutno nalazi na četvrtoj poziciji tabele sa 6 pobeda, tri nerešene i pet poraza. Na domaćem terenu ove sezone imaju rekord od 4-1-2 sa 19:10 gol razlikom, što pokazuje da je njima domaći teren tvrdjava, a da na gostovanjima igraju prilično slabo. Ono što je specifično za ovu ekipu je činjenica da igraju na mnogo golova i kada pobeđuju i kada gube, pa su tako u poslednjem kolu izgubili na domaćem terenu 1-4 od odlične ekipe Real Esteli U20.\nNjihovi protivnici, se nalaze na sigurnoj sredini tabele, šesto mesto je zan jih zona spasa, a na gostovanjima ove sezone 2-13 rekord sa 6 postignutih i 9 primljenih pogodaka. Ova ekipa je malo slabije efikasna, ali smatramo da će domaćini ovde diktirati tempo, a malo kasnije objasniti i pomeranje kvote, koje nas navodi na jednu opkladu.\nOve dve ekipe su igrale jednom do sada, ove sezone početkom marta, kada je na gostovanju Walter Ferreti postigao dva pogotka, za remi 2-2. Generalno, domaći su vrlo efikasni jer su na poslednjih 10 utakmica čak devet puta išli na tri ili više golova, dok su gosti od poslednjih deset susreta šest puta išli na tri ili više golova.\nZaista smatramo da su kladionice na ovom meču ostavile prostora na marketu za golove, odnosno da su postavili prilično pogrešnu kvotu. Domaća ekipa je ove sezone kvalitetna ekipa, dok gosti na ovom gostovanju izgeda da mogu napraviti mini iznenađenje i postići sigurno koji pogodak, jer kvota na dvoznak X2 ide dole u Azijskim kladionicama. Iz tog razloga smatramo da je najbolje na ovoj utakmici odigrati Over 2.75 Goals (da obe ekipe postignu tri ili više golova, odnosno da pokriju O2.75 Azijsku liniju za golove), koja opklada se plaća soldinom 1.85 kvotom u sportskoj kladionici 1xBet.


– Imam 100 dunuma zemlje i još pet manjih parcela pod kukuruzom. Svake godine smo sve više ugroženi, a štete u poljima i na usevima se povećavaju iz godine u godinu, posebno u zadnje tri godine. Ove godine divlje svinje uništile su mi deset odsto useva – kaže Asmir Kurtalić iz Maoče, piše Srpskainfo.\n– Lovostaj traje deset godina i to jednom mora da se ješi – poručio je Kurtalić, apelujući na institucije Distrikta. U Odeljenju za poljoprivredu se slažu da je ovo problem koji treba rešiti.\n– Imamo Zakon o lovstvu, 16 lovačkih udruženja, ali i zabranu lova, jer nemamo ustanovljena lovišta – kaže Ljiljana Zenunović, šef pododeljenja za šumarstvo i vodoprivredu.\nPojasnila je da je Zakon o lovstvu Brčko distrikta usvojen 2015, ali da se ne primenjuje jer u Brčko distriktu nisu ustanovljena lovišta, pa samim tim nisu zaključeni ugovori s korisnicima lovišta koji bi, u skladu s lovnom osnovom i godišnjim planom gazdovanja, preduzimali mere na čuvanju i zaštiti divljači, kao i zaštiti useva od divljači.\nDodaje da bi za sve to trebalo donijeti neophodne akte i predložiti Vladi mere za sprečavanje štete koju divlje svinje nanose usevima. Dugoročno rešenje ipak je primena Zakona o lovstvu i ustanovljavanje lovišta.\n– Bilo je više pokušaja i predloga za donošenje odluke o uspostavljanju lovišta. Čak je 2010. bila angažovana nezavisna naučna ustanova, ali do sada nismo uspeli to da rešimo – kaže Zenunovićeva.\nMomir Crnić, predsednik Lovačkog udruženja „Fazan“, kaže da je neophodno utvrditi granice lovišta, a to je i najosetljivije pitanje.\n– Ne mogu, kako su nam govorili, granice lovišta biti granice Distrikta. Postoje jasni propisi koliko lovište mora biti udaljeno od naselja, saobraćajnica, a kod nas se mnogo toga izgradilo i izmenilo tako da je u odnosu na predratno vreme područje lovišta smanjeno za oko dve trećine. Osim toga, treba doneti odluku o dodeli lovišta i ma kakva ona bila biće bolje nego što je sada – kaže Crnić.\nDodaje da lovištima na pravi način mogu upravljati samo lovačka udruženja i da novouspostavljena lovočuvarska služba sa 9 lovočuvara ne može kontrolisati celo područje i zaštiti divljač od krivolova.\n– Uspostavljanjem granica lovišta, donošenjem odluke o dodeli lovišta i formiranjem lovačkog saveza, koji bi doneo potrebne propise, omogućili bi lov i potrebnu zaštitu divljači, ali i poljoprivrednih gazdinstava od štete koju nanosi divljač – ističe Crnić.\nDodaje da, osim divljih svinja, štetu usevima na području Distrikta nanose i fazani, a veliki problem su i šakali, koji ulaze u naseljene delove grada.


Fudbaleri Timoka prvaci Srpske lige "Istok" - Glas Zaječara\nHome Sport Fudbaleri Timoka prvaci Srpske lige „Istok“\nFudbaleri Timoka prvaci Srpske lige „Istok“\nZa vikend su odigrane utakmice 37. kola Srpske lige „Istok“. Fudbaleri Timoka 1919 prvaci su Srpske lige Istok za sezonu 2020/2021, pošto je Budućnost iz Popovca poražena, tako da u poslednjem kolu ne mogu dostići Zaječarce.\nZaječarci su osvajanjem prvog mesta izborili plasman u baraž za plasman u Prvu ligu Srbije koji će biti igran samo ove sezone zbog prošlogodišnjih proširenja skoro svih liga posle prekida prvenstava zbog epidemije Korona virusa. Timok je savladao fudbalere Dunava sa 1:0, Budućnost je poražena od Jedinstva takođe sa 1:0, Kablovi su izgubili od Borca u Zaječaru sa 1:4, dok je Timočanin deklasirao Moravu sa 6:0.\nŽupa – Vlasina 0:1\nRadan – Car Konstantin 2:1\nRembas – Moravac Orion\nMladost (Medoševac) – OFK Topličanin 0:0\nTrstenik PPT – Radnički (Svilajnac) 1:0\nPčinja – OFK Sinđelić 2:1\nTimok je prvi na tabeli sa 83 boda, drga je Budućnost sa 79, treći je Radnički sa 72, dok je Vlasina četvrta sa 67 bodova.\nPrethodni tekstMarko Milović učenik OŠ „Ljuba Nešić“ osvojio 1. mesto na Republičkom takmičenju iz fizike\nNaredni tekstUspešno završen teniski turnir TIMOČKA KRAJINA OPEN 2021 na Popovoj plaži


DŽONSON NE MOŽE DA IZGUBI! Pred britanskim premijerom je teško glasanje, a moguć je i drugi referendum o Bregzitu\n18-10-2019 15:32 Svet Planeta\nDogovor Borisa DŽonsona sa Briselom o izlasku Velike Britanije iz Evropske unije politička je pobeda za britanskog premijera, ali sumnjivo je da li će on uspeti da ga “proda” parlamentu.\nZa mnoge u DŽonsonovoj Konzervativnoj partiji njegov plan ima gorak ukus razbijenih obećanja datih maloj irskoj Demokratskoj unionističkoj partiji (DUP), na čiju su se podršku konzervativci oslonili da ostanu u vlasti, jačajući ujedno svoju partiju radi poboljšanja svojih izgleda na mogućim izborima.\nMeđutim, analitičari sumnjaju da li DŽonson može osvojiti podršku parlamenta za svoj sporazum o Bregzitu na istorijskom glasanju koje će se održati u subotu, ukazujući na pritiske na premijera da odobri drugi referendum koji bi čak mogao potpuno zaustaviti povlačenje Britanije iz EU.\nEvropski lideri s oprezom su prošle noći odobrili DŽonsonov sporazum i poslali mešovite signale o tome da li je ovo kraj puta. Oni su ostavili otvorene opcije za produženje Bregzita van roka 31. oktobra ukoliko britanski parlament odbije sporazum.\nDejvid DŽeferi, stručnjak za britansku politiku Univerziteta Liverpul, kaže da DŽonson bez obzira na ishod može izvući političke pluseve iz nedavnih dešavanja.\n“DŽonson je rekao da može navesti EU da ponovo otvori sporazum o povlačenju, da ih vrati za pregovarački sto i dobije nešto drugačije, kritičari su ga ismevali a on je to uradio, pa je ovo lična pobeda”, ističe DŽeferi.\nDŽonsonov sporazum prevazišao je glavnu prepreku Bregzitu u parlamentu zbog kojeg je Britaniji pretio izlazak iz Unije bez dogovora. Ekonomisti su upozorili da bi “tvrdi Bregzit”, bez dogovora, označio propast za Britaniju.\nUnionisti iz DUP-a kažu da novi DŽonsonov sporazum znači da će Severna Irska imati drugačiji tretman od ostatka Britanije, efektivno premeštajući carinu na sred Irskog mora, između dva ostrva - Velike Britanije i Irske. Profesor politike Univerziteta Kvin Meri Tim Bejl kaže da ovaj mehanizma znači da je Severna Irska suštinski i unutra i van i britanske i evropske carinske unije u isto vreme.\n“Ironija je što je to veoma slično onom s čim je EU prvi put izašla pre par godina, što je bivša premijerka Tereza Mej odbila u korist sopstvenog predloga o irskoj granici”, dodao je on.\nDŽonson će sada morati da odgovori na ključna pitanja o tretmanu DUP-a, koji je odbio njegove planove. Dejvid Finemor, profesor evropske politike Kraljičinog univerziteta u Belfastu, slaže se sa mišljenjima da je premijer u suštini “prodao” unionističku partiju. I profesor Bejl ukazuje da se DUP oseća izdano.\n“Oni koji govore da ih je Džonson bacio pod autobus ili ih prodao imaju poentu. On je obećao da se neće složiti ni na šta što bi značilo granicu na Irskom moru a to je vidno prekršio”, naveo je Bejl.\nA premijerov tretman DUP-a biće ključni faktor u utvrđivanju podrške koja mu je potrebna da se izglasa njegov sporazum u parlamentu, za šta analitičari već ukazuju da će mu biti teško. Pored toga, opozicioni laburisti su odbili njegov sporazum kao “gori od Mejinog”, a pobunjeni konzervativci protivni DŽonsonovom planu možda neće biti voljni da ga podrže.\nDŽeferi kaže da iako postoji “dvotrećinska verovatnoća” da Džonson neće “progurati” svoj sporazum, mnogo toga zavisi o laburistima.\n“Ima dan i po da ih ubedi da ga podrže”, istakao je on.\nPostoji i teorija da premijer očekuje da će izgubiti glasanje u parlamentu kako bi osigurao Bregzit bez sporazuma koji zagovaraju tvrdi konzervativci. U tom slučaju, kako ističe DŽeferi, on bi imao moralni autoritet da sprovede tvrdi Bregzit jer je pokušao alternativu. Ali, neki smatraju da je DŽonson uprkos retorici promenio poziciju i da sada zaista želi dogovor sa EU.\nJedino što može da zaustavi DŽonsona da ne iskoristi glasanje u subotu na predstojećim izborima je referendum.\n“Teško je ovo ne gledati kao pobedu u svakom slučaju za DŽonsona. Jedino što može to da mu pokvari je ako parlament uspe da postavi održavanje referendum kao uslov za podršku njegovom sporazumu, što bi za njega bilo veoma nezgodno”, zaključio je Bejl.\nPročitajte OVDE dramatično upozorenje Mihaila Gorbačova.\nRAKETNI VOZ KOJI ZASTRAŠUJE AMERE: Izlaskom SAD iz Ugovora INF na ruske železnice se vraća “Barguzin”! (VIDEO)


Carnex donirao još 2.6 tona proizvoda Banci hrane - Zena.rs\nKao jedan od najvećih proizvođača hrane, sa tradicijom dugom više od 60 godina, kompanija Carnex ima za cilj da maksimalno obezbedi potrebe zajednice i društva u kom živimo, posebno najosetiljivih kategorija. “Donacijom od 2,6 tona proizvoda lakše ćemo obezbediti bar jedan obrok za one kojima je to neophodno. Spremni smo uvek da pomognemo, posebno onima kojima je najpotrebnije, jer su njihovi problemi najveći, a za nas je to deo odgovornosti prema zajednici. Zato redovno doniramo i Banci hrane, čije su aktivnosti usmerene na smanjenje siromaštva, gladi i rasipanja hrane“, naglasili su iz kompanije.\nCarnex- donacija Banci hrane\nKompanija Carnex je od samog početka poslovanja posvećena nesebičnom pomaganju i podržavanju akcija koje podižu kvalitet svakodnevnice ugroženom stanovništvu, najosetljivijim grupama, kao i različitim zdravstvenim, kulturnim, obrazovnim i sportskim organizacijama, na lokalnom i nacionalnom nivou, u cilju stvaranja boljeg standarda života,


ONI SU STVARNO NAJBOLJI: Ovi znaci plene brojnim KVALITETIMA i oni mogu apsolutno sve! - emotivna LUDA\nONI SU STVARNO NAJBOLJI: Ovi znaci plene brojnim KVALITETIMA i oni mogu apsolutno sve!\nPostoje osobe koje skoro pa nikada ne pokazuju nikakve mane, postoje osobe koje plene brojnim kvalitetima, postoje osobe koje mogu da ostvare apsolutno sve, a upravo su takve osobe one koje su rodjene u ova DVA znaka…\nPrvi znak koji pleni brojnim kvalitetima i koji moze apsolutno sve je OVAN:\nOvnovi su osobe koje cvrsto stoje na zemlji, uspesi na ovnove nisu negativno uticati, uspesi nisu promenili ovnove, nego su ovnovi uvek isti, ovnovi su osobe koje su dostojanstvene i dobre.\nOvnovi su osobe koje veoma malo mana pokazuju, nekada se mnogi zapitaju da li ovnovi uopste mane i poseduju, ovan je znak koga mnogi smatraju najboljim, a razloga za to ima mnogo.\nOvnovi su osobe koje se ne plase ukazanih prilika, ovnovi koriste svaku priliku, ovnovi se ne plase problema jer oni znaju da ce problema uvek biti, a ne postoji problem koga ovnovi ne mogu resiti.\nSve se ovnovima moze desiti, ali nikada im se ne moze desiti da odustanu od necega, ovnovi su osobe koje znaju koliko je upornost potrebna, i upravo zbog toga ovnovi su uvek uporni i oni prosto odbijaju da odustanu od bilo cega, ono sto ovnovi zele to moraju imati, ovnovi mogu apsolutno sve.\nIpak kod ovnova se najvise istice njihova dobrota, istina je da ovnovi plene kvalitetima, istina je da su ovnovi postovani zbog svojih uspeha, ali ovnove drugi ljudi vole samo zbog dobrote i upravo zbog dobrote ovnove mnogi smatraju najboljim ljudima.\nOvnovi su velikodusne osobe, ovnovi su humane osobe, ovnovi su iskrene osobe, kod ovnova mane ne postoje, kod ovnova se mogu primetiti samo vrline i odlike onih dobrih ljudi.\nOvnovi su osobe jakog karaktera koje se ne menjaju od ovnova se promene nikada ne mogu ocekivati, a ovnovi ono sto obecaju, oni uvek i ispune.\nJednostavno ovnovi su ljudi velikog srca, ovnovi su ljudi koji plene kvalitetima, pa upravo zbog toga mnogi ovna smatraju najboljim.


Klasični superautomobil za svaku epohu - Jaguar XJ220\nKada se radi o superautomobilima, kompanija Jaguar ne predstavlja prvi brend koji nam pada na pamet...\nMeđutim britanski gigant imao je nekoliko izleta ka tom polju, stvaranjem nekoliko egzotičnih linija na čijem izgledu mogu pozavideti svi savremeni dizajneri. Najistaknutiji po stvaranju ekstravagantnih, ekskluzivnih i luksuznih limuzina i kupe automobila, Jaguar poseduje veliku istoriju koja je protkala svet sportskog automobilizma takođe.\nSa samo 281 primerkom ikada kreiranim, linija Jaguar XJ220 donosi nam neke od najređih zverki na današnjem tržištu polovnjaka. Daleko upadljiviji i po mnogim kriterijumima lepši od Ferrari F40 automobila i ređi od Porsche 959 automobila, ovaj Jaguar predstavlja pravu poslasticu zbog koje će mnogi kolekcionari izgubiti pamet u narednih nekoliko dana. Ovaj model je toliko težak za pronalaženje, a posebno u savršenom stanju u kome se nalazi ovaj koji vam predstavljamo.\nVerovatno najbolji proizvod inžinjeringa kompanije Jaguar koji je ikada ugledao svetlost dana, XJ220 predstavljao je najbrži automobil kada se pojavio na sceni davne 1992. godine. Kako već dolikuje imenu Jaguar, automobil je bio daleko luksuzniji od svih svojih rivala i savremenika, a enterijer mu je opremljen ekskluzivno šivenom kožom.\nZbog finansijskih ograničenja ova linija modela morala je da odustane od V12 motora koji je prvobtino planiran, a kreiran je posebni trkački V6 agregat zapremine 3,5 litara koji stvara 542 ks i 650 Nm obrtnog momenta, što je daleko iznad crte i za današnje standarde. Ovo je bilo dovoljno za maksimalnu brzinu od 342 km/h, dok je čak i McLaren F1 kaskao za njim.\nOvaj predivni crveni primerak predstavlja samo jedan od 11 RM Classic Cars modela koji su prešli okean i završili u Severnoj Americi, gde nikada nije postojalo tržište za ovu liniju.


Borisov: Balkan će biti jedno od najboljih mjesta za život | Balkan Vijesti | Al Jazeera\nBorisov je uspio temu zapadnog Balkana postaviti na agendu evropske vanjske politike (EPA)\nBorisov je na otvaranju konferencije “Dijalog sa Zapadnim Balkanom: Stvaranje područja rasta, sigurnosti i povezanosti na putu ka Evropi” u Sofiji rekao da svi u Viijeću razumiju značaj željezničkih koridora, autoputeva, digitalne infrastrukture i luka u regiji.\n“Uvjeren sam da će Balkan postati jedno od najboljih mjesta za život u Evropi”, rekao je Borisov.\n“Najprije trebamo pokazati da možemo živjeti u sadašnjosti, ostaviti prošlost iza sebe i sarađivati”, rekla je Zaharieva.\nŠef zastupničke grupe EPP u Evropskom parlamentu Manfred Weber rekao je da “Evropi treba Zapadni Balkan i Zapadni Balkan treba Evropi, ali u EU-u postoji otpor”.\n“Očekujem da će danas rezultat biti signalizacija Balkana na mapi, kao i na njihovoj infrastrukturi, finansijama i ekonomiji”, rekao je on.\n“Evropska unija uključena je u finansije u ovim zemljama, ali države same moraju dati sve od sebe. Mi Evropljani moramo se pripremiti za proširenje EU-a”, rekao je Weber i dodao da oni koji žele u članstvo prvo moraju uraditi svoju domaću zadaću.\nSamit će biti najvažniji politički znak da EU i zapadnobalkanski partneri dijele političke ciljeve i istu sudbinu, kaže Mogherini.\nTusk je uoči samita EU – Zapadni Balkan rekao da je Unija suočena s kapricioznom i nasrtljivom američkom administracijom.


Kako se dele poslovi u Srbiji - jednoj firmi dodeljena 122 ugovora u jednom danu\nBiznis Autor:nova.rs12. okt. 202022:25 > 22:26\nU ovoj zemlji veliki posao ne može da dobije niko ko nije blizak vrhu vlasti, zaključak je koji proizilazi iz obimnog istraživanja Topličkog centra za demokratiju, kaže za Nova.rs predstavnik ove ogranizacije Dragan Dobrašinović.\nToplički centar sproveo je istraživanje u kom je analizirao 100 finansijski najvećih poslova u kojima je država, tj. javni sektor, jedna od ugovornih strana, pri čemu je procenjivan stepen konkurencije i nivo transparentnosti javne potrošnje u Srbiji.\nDobrašinović kaže da je tokom temeljnih analiza javnih nabavki, javno-privatnih partnerstava i međudržavnih sporazuma utvrđeno da konkurencija gotovo i ne postoji, kao i da najunosnije poslove dobija mali broj istih firmi.\nSuština je da u ovoj zemlji niko ne može da dobije veliki posao ako nije blizak vrhu vlasti, odnosno ako nije blizak toj poslovno-političkoj oligarhiji”, kaže za Nova.rs Dobrašinović i dodaje da to pokazuju analize, iznosi i brojevi ugovora koje su neka preduzeće dobila.\nKo jedan od primera navodi kompaniju “Južna Bačka”, koja je, kako kaže, za godinu dana sklopila 337 ugovora sa državom, od toga samo u jednom danu 122 ugovora.\n“Zamislite situaciju u kojoj jedna firma za 261 radni dan sklopi 377 ugovora, kojoj prihod poraste sa 51 milion 2017. godine na 84 miliona 2019. godine, koja u prvih 100 najvećih ugovora ima pet”, primećuje on.\nNajunosniji poslovi u rukama 32 firme\nIstraživanje je pokazalo da se 32 firme pojavljuju dva ili više puta, a sklopile su ukupno 79 od 100 najvećih poslova sa javnim sektorom.\n“Možda su to firme najbolje u oblasti u kojoj se bave, ali kako smo došli do situacije da jedan broj firmi toliko bude dominantan u odnosu na druge. Šta je to njih preporučilo kao kredibilne, sposobne, operativne, a druge potpuno nekonkurentne?!”, pita se on.\nNapominje kako je istraživanje pokazalo da je konkurencija u Srbiji praktično mrtva. Pa se tako, u 71 od 100 postupaka pojavljuje samo jedan ponuđač, u 20 od 100 dva, a samo u 9 preostalih ima tri i više ponuđača, što se jedino može tretirati kao postojanje konkurencije.\n“Kad za poslove vredne nekoliko desetina miliona evra konkuriše samo jedna firma, kad imate izostanak konkurencije u vrlo atraktivnim poslovima vama je jasno koja se tu igra igra”, kaže on i dodaje:\n“Onda kad pročešljate malo te uslove, recimo za učešće na poslovima oko javne nabavke, kako izgleda konfiguracija samog tendera onda vam je jasno da su mnoge od tih nabavki tačno prilagođene određenim ponuđačima”.\nOsim toga, postoji i praksa da država direktno ugovara poslove sa stranim firmama, gde je konkurencija isključena samim zakonom.\nPoručuje da u se ovom društvenom kontekstu ne nazire rešenje takve situacije jer “kod nas nijedna vlast nije imala želju da izradi sistem”.\n“Poslovana elita povezana sa vrhom vlasti nema nameru da bilo šta menja jer ona je apsolutni dobitnik, a oni koji su po pravilu gubitnici, onaj zdrav deo tržišta, oni jednostavno nemaju snagu to da reše”, kaže Dobrašinović.\nPoručuje da ima dobrih rešenja, koja, na žalost ne stanuj kod nas.\n“To su dobri zakoni, drugačiji pristup, sudovi koji rade svoj posao, institucije u okviru sistema javnih nabavki, koje se drže zakona”, zaključuje on.\ndragan dobrašinovićjavne nabavkeKorupcijaToplički centar za demokratiju i ljudska prava


'Nova oaza' za pešake u Beogradu: Formirane dve nove pjacete, 16 novih sadnica\nIzvor: B92, 02.Mar.2021, 18:47\nGlavni gradski urbanista Marko Stojčić izjavio je danas da rekonstruisani skver između ulica Balkanske, Gavrila Principa i Milovana Milovanovića predstavlja novu oazu za pešake i osnovnu pešačku komunikaciju sa Savskim trgom.\n"Ovim radovima su formirane dve nove pjacete i povećan prostor za pešake otprilike za 300 metara kvadratnih koji se nadovezuje na pešačku zonu na Savskom trgu. Posađeno je 16 novih sadnica, dok je saobraćajno rešenje kvalitetnije u odnosu na prethodno, >> Pročitaj celu vest na sajtu B92 << samim tim i bezbednije za pešake", naveo je Stojčić, prenosi Beoinfo.\nPostavljene su nove kamene kocke, mobilijar i LED rasveta, naveo je Stojčić.\n"Polako obnavljamo deo po deo grada, a sve u cilju poboljšanja uslova, pre svih, za pešake, bicikliste i na kraju za automobile. S tim da treba ponoviti da je ovde saobraćajno rešenje za automobile posle rekonstrukcije mnogo bolje", naveo je Stojčić.\nOn je podsetio da je nedavno rekonstruisana celokupna Balkanska ulica i najavio takav trend i u narednom periodu.\n"Širenjem pešačke zone po Beogradu, poput ove dve pjacete, postojeći sadržaji biće oplemenjeni, što će privući i građane i goste prestonice. Cilj je povećanje sadržaja i prostora namenjenih za uživanje na otvorenom", istakao je Stojčić i ukazao da sada svi gradski projekti imaju crtu „zelenog grada”.


Vesti online / Vesti / Svet / Australija upozorila Tursku o planiranom terorističkom napad\nAustralija upozorila Tursku o planiranom terorističkom napad\nAustralijska ministarka spoljnih poslova Džuli Bišop izjavila je u četvrtak da "njena zemlja raspolaže informacijama da bi teroristi mogli da organizuju napad na Galipolje 25. aprila, za vreme održavanja komemoracije stradalima u Prvom svetskom ratu".\nRedžep Tajip Erdogan upozoren na mogući teroristički napad za vreme održavanja "Anzak dana"\nPrema njenim rečima, turski zvaničnici su svesni te informacije i podići će nivo bezbednosti, prenosi Rojters.\n- Vlada Australije primila je informacije da bi teroristi mogli da izvedu napad tokom obeležavanja komemoracije povodom Anzak dana na Galipolju - navela je ona u saopštenju.\n"Anzak dan" je nacionalni dan sećanja na borce koji su bili deo kontigenta australijske i novozeladske armije, koji su se borili na Galipolju tokom Prvog svetskog rata.\n* FSB sprečio seriju terorističkih napada u Moskvi\n* "Alahu akbar" na aerodromu u Antaliji!\nPodignut nivo bezbednosti\nSVET Ministarka spoljnih poslova Australije podnela ostavku\nSVET Vratite nam pale vojnike\nSVET Srbi izbačeni sa parade!


Rinfuz sveži šampinjoni 400g cena akcija Srbija\nRinfuz sveži šampinjoni 400g cene\nTrenutno nemamo slike za Rinfuz sveži šampinjoni 400g\nEPonuda nije internet prodavnica već Vam omogućava da brzo i lako nađete Rinfuz sveži šampinjoni 400g po najjeftinijoj ceni. Naš cilj je da kupci budu što bolje informisani o ponudi Rinfuz sveži šampinjoni 400g na tržištu Srbije. Vrlo lako nalazite željeni proizvod za kategoriju Sveže povrće cene, ne morate da lutate od sajta do sajta za Rinfuz Sveže povrće, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Rinfuz sveži šampinjoni 400g sa PRODAVCEM. EPonuda ne može da garantuje potpunu tačnost specifikacije i slika za Rinfuz sveži šampinjoni 400g. Pre kupovine, podatke za Rinfuz sveži šampinjoni 400g proverite na sajtu PROIZVOĐAČA.


Krajnje vreme da se dovedemo u red\nKrajnje vreme da se dovedemo u red\nOvo je zaista neverovatno: Srbija je zemlja koja ima dva kalendara, a i dalje je bez Datuma, u odnosu na koji su svi njeni datumi nekako beznačajni i mali. Ispostavlja se, po današnjoj vrednosnoj skali, da zemlja koja nema DATUM nekako nema ni prošlost ni budućnost, ni vreme, a i prostora je sve manje.\nI, što je dodatno depresivno, u čekanju da dobije famozni datum, Srbija mora još da se trudi, iako naši političari ovih dana, već, nekako, i sami na ivici živaca, ponavljaju da je ispostavljanje novih uslova Srbiji prevršilo svaku meru. Oni su, ruku na srce, uradili sve što se od njih tražilo, pa i više od toga, ali izgleda da to neće biti dovoljno. „Svako dalje uslovljavanje i odlaganje datuma za Srbiju ne bi se dobro odrazilo ni na unutrašnje reforme, ni na evropske integracije.“ To je lepo primetila potpredsednica vlade Suzana Grubješić na skupu „Srbija i Evropska unija – nova prilika“, koji je ovih dana organizovala Fondacija „Fridrih Ebert“.\nNova prilika za Srbiju, međutim, ispostavila se kao nešto već viđeno – implementacija, popravni ispiti iz svih predmeta i upozorenja stranih zvaničnika da Srbija mora da dokaže da radi. U međuvremenu, Suzani Grubješić se omakla izjava da do 2020. neće uopšte biti prijema novih članica u EU, što bi za Srbiju politički značilo još novih sto godina samoće.\nDrugim rečima, ako Srbija za Vidovdan i dobije Datum, to ne znači da će pregovori i početi odmah, jer će, verovatno, morati da ispuni uslove za početak konkretnih pregovora. A ako ga ne dobije, to znači da je Srbija na lošem putu, iako je trinaest godina na evropskom putu, mada niko tačno ne bi znao da definiše šta to znači. Za običnog građanina Srbije, međutim, ova vrsta vesti već je postala prilično zamarajuća, jer od implementacije, sporazuma, uslova i pridruživanja, ispostavlja se, niko ovde nije video neke naročite vajde, a uz to je ono što je stizalo kao „pride“ bilo sve gore od gorega.\nNije zato čudo što je od svake izjave Suzane Grubješić, ili Dačića ili Vučića na tu temu, ovde važnije koga je opsovala izvesna pevačica na Farmi, i kakve su seksualne navike Evropljana, prema istraživanju koje je fasciniralo svet i koje pokazuje da je promiskuitet u porastu. Nije čudo što je evroentuzijazam nezadrživo krenuo da splašnjava, i što običnom građaninu Srbije sva ta priča oko Evrope i obećanog EVDORADA, sve više izgleda kao šarena laža u koju ne veruju više ni oni koji je tako svesrdno propagiraju.\nI pošto niko ne zna koliko će tajati pregovori Srbije, ako uopšte dobije datum, sva je prilika da će Srbija u međuvremenu tek morati da dokazuje da je spremna da se promeni po šnitu koji stiže iz Brisela. Bez obzira na sve, ima tu mnogo dobrih stvari.\nKad bi ovde, u ovoj zemlji seljaka na brdovitom Balkanu, bilo zaista mudrosti, dobre volje i poleta, Srbija bi, bez obzira na datume, gej brakove i krive štikle, mogla da uradi nešto za sebe. Da napravi dva auto-puta, da obezbedi da se sva naša deca leče besplatno, da sama pohapsi svoje lopove i pretabana mangupe u svojim redovima, da u svakoj školi napravi pristojan VC, da svoju decu skine sa ulica, da zabrani genetski modifikovanu hranu, da očisti svoje reke, i da uvede najstrože kazne za sve koji zlostavljaju decu, žene i prirodu.\nJer, ako nam je potrebna Evropa da nam kaže da uradimo ove stvari, onda smo zaista zaslužili sve što nam se događa.\nNažalost, famozni Datum se ovde najčešće uzima kao alibi da sa sopstvenom sudbinom ne uradimo ništa. A sa datumom ili bez datuma, radi se o tome da ima vremena, i da je, sa druge strane, krajnje vreme – da se dovedemo u red.


Jeftini letovi iz Španije do Japana - Avio karte Španija Japan - eSky.rs\nAvio karte iz Španije do Japana\nPretražite letove iz Španije do Japana\nProverite najbolje prilike za letove iz Španije do Japana\nKada rezervisati letove do Japana\n✔ Postoje li posebne ponude za letove iz Španije do Japana na eSky.rs?\n✔ Mogu li se pobrinuti za osiguranje prilikom rezervacije leta iz Španije do Japana?\n✔ Ako rezervišem let iz Španije do Japana, mogu li da rezervišem ujedno i smeštaj?\n✔ Koje avio-kompanije nude letove iz Španije do Japana?\nBudite sigurni, da na eSky.rs ponuda letova iz Španije do Japana uključuje ne samo niskotarifne avio-kompanije, već i one koje su specijalizovane za visoki standard.


02-09-2019 12:32 Srbija Politika\nPredsednik Republike Srbije Aleksandar Vučić sastao se danas sa poslanikom Bundestaga Peterom Bajerom, sa kojim je razgovarao o odnosima dveju zemalja, ekonomskoj saradnji, situaciji u regionu i evropskim integracijama Srbije, saopštila je Služba za saradnju sa medijima predsednika Republike.\nAleksandar Vučić i Peter Bajer (Foto: predsednik.rs)\n- Zainteresovani smo za dalje unapređenje ekonomske saradnje, kroz kontinuiran rast spoljnotrgovinske razmene i korišćenje investicionih potencijala. Ohrabruje činjenica da su nemački privrednici u Srbiji u najvećoj meri zadovoljni poslovanjem - istakao je predsednik Vučić i dodao da u našoj zemlji posluje oko 400 kompanija sa nemačkim kapitalom, koje zapošljavaju približno 60.000 radnika.\nPredsednik Vučić je istakao da su bilateralni odnosi Srbije i Nemačke veoma dobri, uz obostrano nastojanje za unapređenje i dalje razvijanje odnosa.\n- Veoma cenimo kontinuiranu podršku u procesu evropskih integracija Srbije i očekujemo da Nemačka nastavi da u okviru EU utiče da naši reformski napori budu adekvatno vrednovani. Vlada Republike Srbije je u potpunosti posvećena sprovođenju srednjoročnih i dugoročnih reformi. Kao i do sada, najveće napore usmeravamo na poglavlja 23 i 24, koja su i najzahtevnija - naglasio je predsednik Vučić.\nNemački poslanik Peter Bajer je istakao da nema budućnosti Evropske unije bez integracije Zapadnog Balkana.\nTokom susreta, predsednik Vučić je naglasio da je Srbija u potpunosti posvećena normalizaciji odnosa sa Prištinom, u cilju postizanja kompromisnog rešenja, koje će biti prihvatljivo za obe strane.\n- Očekujemo da takvo rešenje, ukoliko ga postignemo, dobije podršku Nemačke, Evropske unije i šire međunarodne zajednice - rekao je predsednik Vučić, navodi se u saopštenju.\nOpet odloženo suđenje velikom krvniku! Više o tome OVDE.


Srbija vodeća u Evropi po broju lakog naoružanja\nVesti Autor:Jelena Petrović25. jun. 201821:11 > 21:16\nSrbija je vodeća zemlja u Evropi po broju lakog naoružanja i praktično svaki četvrti građanin ima oružje u kući, pokazala su istraživanja. Organizacija Small Arms Survey objavila je, prema svom istraživanju, da prvo mesto dele Srbija i Crna Gora koje na 100 stanovnika imaju 39,1 komad lakog naoružanja.\nFilip Stojanović iz Centra za istraživanje javnih politika kaže da podaci MUP-a kažu da je nemoguće utvrditi količinu ilegalnog oružja, i da je to otprilike 20 procenata na količinu legalnog.\nMUP je naveo da Srbija predstavlja tranzitnu zonu gde se ilegalno oružje krijumčari, gde se iz Turske prenosi na jug Srbije, pa u zapadnu Evropu, dodao je.\nTo je bezbednosni rizik, kaže, ali isto tako i nesavesno držanje legalnog oružja u kući.\nGovoreći pozivu policije na predavanje naoružanja, podseća da je od 1992. godine bilo sedam krugova te legalizacije. Podseća da su građani potpuno amnestirani pri predaji malokalibarskog naoružanja. Najveća je bila zaplena 2003, za vreme akcije „Sablja“, dodaje.\nNajčešće te kampanje nisu dobro ispromovisane, pokazala su istraživanja, i građani obično ne znaju od kada do kada mogu da predaju oružje i pod kojim uslovima, navodi gost N1.\nMinistar može da raspiše legalizaciju, ali nije jasno koji su kriterijumi, zašto se u određeno vreme raspisuje, navodi.\nU istraživanju smo došli do zaključka da te akcije treba da se lokalizuju, da se sprovode u lokalnim zajednicama, dodaje.\nCentar za istraživanje javnih politika radio je prošle godine istraživanje o zloupotrebi oružja i rodno zasnovanom nasilju.\n„U proteklih šest meseci u Srbiji je ubijeno 18 žena, i to je katastrofalan podatak“, kaže gost N1.\nOn navodi da se ne dešava da žena bude ubijena samo vatrenim oružjem, ali da se ono često koristi kao sredstvo zastrašivanja da se nasilje u porodici prijavi, i to ne samo ilegalno oružje, već i legalno, pa čak oružje ljudi koji rade u organima reda, navodi. Ističe da žene treba da se osnaže po tom pitanju.\nKriterijumi za nabavku oružja su sada oštriji, ali nedovoljno se radi na kontroli, navodi.\nOn kao problem navodi i šenlučenje – upotrebu oružja na proslavama, svadbama…\nCentar za istraživanje javnih politikaMUP Srbijenaoružanjeoružje


Legendarni fudbaler Barselone, Brazilac Rivaldo, smatra da je njegov sunarodnik Nejmar napravio grešku kada je napustio katalonski klub 2017. godine i prešao u Pari Sen Žermen.\nNekada najbolji fudbaler sveta savetovao je Nejmara da se vrati u Španiju, u Barselonu ili u redove najvećeg rivala Real Madrida.\nRivaldo ● Best Goals Ever\n"Nejmar je pogrešio što je otišao iz Barselone, mora da shvati. Voleo bih da se vrati, ako ne na "Kamp Nou", onda za dobrobit španskog fudbala, neka obuče i dres Real Madrida", rekao je Rivaldo, a prenose španski mediji.\nNejmar u Pariz prešao 2017. godine u rekordnom transferu od 222 miliona evra, na putu je da osvoji drugu titulu u francuskoj Ligi 1, ali je i dalje ostao san Liga šampiona.\nPSŽ je u tri od četiri meča bio bez povredjenog Nejmara u osmini finala, kada je prošle godine ispao od Real Madrida, a ove od Mančester Junajteda.\nLuka Modrić doživeo je veliku neugodnost u Madridu ovih dana kada je imao blaži, verbalni obračun sa organima reda.